Myydään Paritalo 3 huonetta - Vantaa Vierumäki Uivelotie 2 - Etuovi.com 9449098\nEtusivu > Vantaa > Vierumäki > Kohde 9449098\n3h, k, s, varasto, ullakko, 83,0 m², 219 000 €\nParitalo, Vantaa, Vierumäki, Uivelotie 2\nEsittelijänä: Pertti Haverinen\nPuhelin: 0400 435 907\nHei! Haluaisin lisätietoja kohteesta: Uivelotie 2, Vierumäki, Vantaa (http://www.etuovi.com/kohde/9449098).\nViihtyisä ja kodikas paritaloasunto, tehokkaasti toteutettu huonejärjestys!Tämä hyväkuntoinen ja siisti koti sijaitsee rauhallisella alueella yhtiön suojaisassa päädyssä. Lattia- ja seinäpintoja sekä keittiötä on saneerattu 2012. Aidattu piha on yhtiön suurin ja se ulottuu asunnon kolmelle sivulle. Yhtiöllä on avara tontti, jolla on mm. lasten leikkipaikka. Lapsiperheen tarvitsemat päivähoito ja koulu sijaitsevat lähettyvillä.Asuntoa on päivitetty hyvällä maulla muutaman viime vuoden aikana, mm. lattiat, seinäpinnat ja osittain keittiö on uudistettu 2012. Ruokailutila yhdistää keittiön ja olohuoneen. Pesuhuoneen yhteydessä on erillinen kodinhoitotila, ja molemmissa kerroksissa on erilliset wc:t. Makuuhuoneet ovat reilunkokoisia.Säilytystilaa on kerrankin reilusti: lämmin varasto, johon on käynti sekä ulkoa että sisältä, paljon kaappitilaa, ja erikoisuutena yläkerrassa makuuhuoneiden yhteydessä olevat lämpimät ullakkovarastot. Näiden lisäksi säilytystilaa on ulkovälinevarastossa.Plussat:- edullista asumista- hyväkuntoinen ja siisti koti- tarjoaa paljon neliöihinsä nähden- yhtiön paras sijainti, aidattu iso piha- lapsiperheen tarvitsemat palvelut käden ulottuvillaMikäli etsit hyväkuntoista ja viihtyisää kotia jossa on edullista asua, tämä voisi hyvinkin olla se mitä etsit. Tähän kannattaa tutustua!Lämpimästi tervetuloa esittelyyn! Myynti: Pertti Haverinen0400-435907pertti.haverinen@huom.fi\nTervetuloa esittelyyn Su 22.01.2017 15:20-15:50\nUivelotie 2, Vierumäki, Vantaa\nParitalo, 3h, k, s, varasto, ullakko\n83,0 m², 219 000 €\nUivelotie 2, 01450 Vantaa\n3h , k , s , varasto , ullakko\nYhtiöjärjestyksen, isännöitsijäntodistuksen ja myyjän ilmoituksen mukaan huoneiston pinta-ala on 83 m2. Pinta-alaa ei ole tarkistusmitattu. Huoneiston todellinen pinta-ala voi siis olla yhtiöjärjestyksessä, isännöitsijäntodistuksessa ja esitteessä mainittua pienempi tai suurempi.Yhtiöjärjestyksen mukainen. Isännöitsijätodistuksen mukainen.\n2 638,55 € / m²\nVesimaksuennakko 10 €/hlö/kk, asunnossa oma mittari, maksu tasataan vuosittain. Lisäautopaikka 10 €/kk. Sähkömaksu kulutuksen mukaan, kulutus ollut n. 15000 kWh/v. Hoitovastike sisältää yhtiölainan lyhennysosuuden. Osakaskohtaisia lainaosuuksia ei ole laskettu erikseen.\nRuokailutila on keittiön ja olohuoneen yhteydessä. Ullakko, jossa paljon lämmintä säilytystilaa makuuhuoneiden yhteydessä.\nMarkiisi.. Kauppaan ei kuulu: Minikasvihuone (neuvoteltavissa).\nIlmalämpöpumpun saa asentaa.\nOvenkarmien ja -listojen maalaus 2015.\n2012 sisäpintojen maalaus.\n2012 uusittu laminaatit ja lattialistat.\n2012 keittiössä on uusittu tasot, koneet, valaistus ja välitilan laatoitus. Paljon säilytystilaa. Ruokailutila on keittiön yhteydessä. Liesituulettimessa oma huippuimuri.Lattiamateriaalit: laminaattiSeinämateriaalit: kaakeli, maalattuTyötaso: laminaattiVarusteet: astianpesukone, liesituuletinLiesi: keraaminenJääkaappi ja pakastin: jääkaappi/pakastin\nSeinämateriaali: kaakeliLattiamateriaali: laattaVarusteet: lattialämmitys, suihkuPesuhuoneen yhteydessä on erillinen väliseinällä erotettu kodinhoitotila. Ikkuna.\nErilliset wc:t ylä- ja alakerrassa.Seinämateriaalit: kaakeliLattiamateriaalit: laattaVarusteet: bidee\nKuvaus: Pesuhuoneen yhteydessä on erillinen väliseinällä erotettu kodinhoitotila.Lattiamateriaali: laattaVarusteet: pesuallas, pesukoneliitäntä, pöytätaso\nOlohuoneen yhteydessä ruokailutila. Käynti terassille ja omalle pihalle.Lattiamateriaalit: laminaattiSeinämateriaalit: maalattu, tapetti\nMakuuhuoneiden yhteydessä on runsaasti matalaa mutta lämmintä säilytystilaa ullakolla. Master bedroomissa todella suuri liukuovi-kaapisto.Lattiamateriaalit: laminaattiSeinämateriaalit: maalattu, tapetti\nLämmin varasto, johon kulku sisältä sekä ulkoa. Yhtiöllä lisäksi ulkovälinevarasto, jossa mm. auton renkaiden säilytysmahdollisuus.\nAnne Hankosalo, Uivelotie 2 B, 01450 Vantaa, puh. 0400-908 853.\nMuuta: Yhteisantenni, puhelinverkko\nMm: 2010 lämminvesivaraajan uusiminen. 2012 kattokorjaus, tuuletuksen lisääminen välikattoihin, IV-kanavien nuohous ja säätö. 2013 huoneistojen vesimittareiden vaihto. 2014 roskakatoksen uusiminen, pihan asfaltointi ja kaivon korjaus, poistopuhaltimien vaihto. Tarkemmat tiedot välittäjältä.\nVäliaitojen uusiminen 2016. Ulko-ovien ja ikkunankarmien öljyäminen 2016. Antennijärjestelmän päivitys HD-tekniikkaan.\nPalvelut: Päiväkoti: esim. Kiirunatien ja Ankkalammen päiväkodit. Palvelut: Ruokakauppa n. 300 m.\nKoulut: Vierumäen koulu lähettyvillä.\nPihanäkymät, etelä, itä, pohjoinen Pihan kuvaus:\nYhtiön suurin ja rauhallisin aidattu piha, joka ulottuu huoneiston kolmelle sivulle. Ota yhteyttä\nFI:9449098, AI:628932, CT:2016-10-10T09:57:04.543+03:00, MT:2017-01-18T12:12:21.059+02:00, PT:2016-10-10T09:57:04.515+03:00, OI:242, DISI:1006, CIC:kivi_2997479


NIP Nimitutit, anatominen, lateksi, koko 2\nValkoinen Vaalea roosa Violetti Sininen Vaaleansininen Vihreä Pinkki\nNimituttien avulla kadonneiden tuttien ongelma ratkeaa ja bakteerien leviäminen suun kautta vähenee. Nimitutit ovat kestäviä ja laadukkaita tanskalaisia tuotteita, jotka Euroopan johtava tuttivalmistaja, saksalainen NIP on valmistanut meille.\nNimi tai teksti on laserkaiverrettu tuttiin, eikä se kulu käytössä pois. Kaiverrus kestää myös tutin keittämisen. Kaiverruksessa ei ole käytetty ulkopuolisia aineita. Tutit on valmistettu Euroopassa ja ne täyttävät EN1400-turvallisuusstandardin vaatimukset.Tuteissa ei ole BPA:ta, ftalaattia eikä PVC:tä.\nLuonnonkumisessa NIP-tutissa on anatomisesti muotoiltu imuosa, jota käytetään tutin pyöristetty puoli kitalakeen päin. Anatomisesti muotoillut, NIP-luonnonkumi tutit takaavat vauvan ikenien, hampaiden ja kitalaen normaalin kehityksen. Tutti on varustettu ilmareiällä, joten tuttiosa painuu kokoon vauvan imiessä ja kitalakeen kohdistuva paine vähenee.\nTutin levyosassa on nenää myötäilevä muotoilu ja runsaasti ilmareikiä, jottei iho ärsyynny. Tutti sopii 6-36 kuukauden ikäisille lapsille.\nImuosa: 2,9 cm luonnonkumi/lateksi


Aniliini: Inspiroiva vihreä\nSelailin viikonloppuna tuoreinta Hus & Hem -sisustuslehteä, joka ulkomaalaisesta lehtitarjonnasta on ehdottomasti yksi lempilehdistäni. En valitettavasti voi kehua osaavani ruotsia niin hyvin, että lehti tulisi luettua kirjaimellisesti kannesta kanteen, mutta ruotsalainen sisustus on mielenkiintoista ja lehdestä saa usein ideoita omaan sisustukseen.\nErityisesti silmää hivelivät kuvat, joissa vihreää väriä on käytetty kivasti sisustuksen piristeenä. Vihreä sisustus viehätti minua jo jouluna, enkä ole raaskinut laittaa vihreitä kaitaliinoja tai poronsarvissa roikkuvia joulukoristeita vieläkään varastoon. Vihreän eri sävyt yhdistettynä eivät näytä mielestäni ollenkaan huonolta. Kukatkin sopivat sisustukseen!\nMirka 3. kesäkuuta 2008 klo 12.34\nIhania sisustusideoita! Olen muuten samaa mieltä, kukat piristävät sisustusta oikein mukavasti.\nAniliini 3. kesäkuuta 2008 klo 13.19\nmirka: Samaa mieltä! Vihreä yhdistettynä pienellä ripauksella pinkkiä on todella herkullinen yhdistelmä.


Maailman Selkäpäivä 16. lokakuuta: Pää pystyyn – vältä tekstariniska! - ePressi\nMaailman Selkäpäivä 16. lokakuuta: Pää pystyyn – vältä tekstariniska!\nTiesitkö, että jo parin minuutin tekstailun aikana hartialihaksesi jännittyvät? Älypuhelimen käyttäjistä yli 80 prosenttia kokee käsi- ja niskakipua. Selkäliitto vinkkaa, miten ehkäistä niskaoireita.\nMaailman Selkäpäivää vietetään vuosittain 16. lokakuuta. Selkäpäivän teemana on tänä vuonna ”Oikaise itsesi ja liiku”. Suomen Selkäliitto haluaa kiinnittää huomiota älylaitteiden lisääntyneeseen käyttöön ja niistä aiheutuviin vaivoihin.\nTutkimuksissa on todettu, että yli 80 prosenttia älypuhelimien käyttäjistä tuntee käsi- ja niskakipua ja kokee jännittyneisyyttä tekstaamisen aikana. Suomalaisista 70 prosenttia omistaa älypuhelimen ja 35 prosenttia taulutietokoneen.\n– Suurin osa ihmisistä ei tiedosta älylaitteiden käyttöön liittyviä fysiologisia reaktioita, kuten kehon jännittämistä ja hengityksen pidättämistä puhelimen ja peukaloiden vakauttamiseksi tekstaamisen aikana. Toistuva tekstaamiseen liittyvä lihasjännitys, sykkeen kohoaminen ja pinnallinen hengitys tuottavat lihaskipuja ja viestivät aivoille elimistön stressitilasta, OMT-fysioterapeutti Hilkka Virtapohja Selkäliitosta kertoo.\nMitä enemmän viestejä, sitä todennäköisemmin niskakipuja\nNiska-hartiajumit ovat niin tavallisia, ettei tekstaamiseen, pelaamiseen tai tabletin näppäilemiseen liittyvää kipua aina osata yhdistää niihin. Aikuisten olisi hyvä tunnistaa omat tekstaamistapansa sekä valvoa myös lasten ja nuorten puhelimen ja tabletin käyttöä. Mitä enemmän viestejä naputtelee, sitä todennäköisempiä ovat niska- ja hartiavaivat.\nPään etukumarasta asennosta 15 kilon lisäkuorma niskaan\nOngelmat näyttöpääte-ergonomiassa liittyvät etukumaraan työasentoon ja pään työntymiseen eteen. Tekstatessa päätä pidetään vielä alempana ja siitä voi aiheutua jopa yli 15 kilon lisäkuorma niskanikamille. Niskalihakset työskentelevät venyneenä, jolloin nikamiin kohdistuu painetta. Jatkuva etukumara pään asento on niskalihaksille epänormaali.\nKeski-ikäisten ja sitä vanhempien niska kestää tekstailurasitusta huonommin kuin nuorempien. Nuorilla kosketusnäytön käyttö epäergonomisesti saattaa johtaa ryhtivirheisiin. Kun toistetaan samoja huonoja asentoja, ne opitaan pysyviksi.\nEhkäise niskakipuja seuraavilla vinkeillä:\nLue lisää aiheesta Selkäkanavalta www.selkakanava.fi/ehkaise-niskakipua ja katso niska-hartiajumppavinkki www.selkakanava.fi/niska-hartiajumppa.\nSuomen Selkäliitto ry, Hilkka Virtapohja, puh. 050 411 1960, hilkka.virtapohja(a)selkaliitto.fi\nSelkäliitto on kansanterveys-, vammais- ja liikuntajärjestö, jonka tavoitteena on ehkäistä selkäoireita ja -sairauksia. Liitto tarjoaa Käypä hoito -suositusten mukaista tietoa selän terveydestä, neuvontaa ja koulutusta. Selkäliiton jäsenyhdistykset tarjoavat jäsenilleen eri puolella Suomea ohjattua liikuntaa, vertaistukea sekä luento- ja virkistystilaisuuksia.\nTietoa selästä ja vinkkejä selän omatoimiseen hoitoon on saatavilla osoitteessa Selkäkanava.fi.


Elokuvia, joita en tule ikinä katsomaan | Yksi Kipeä Triceratops\n← Hannibal tekee kaiken oikein\nMinä ja Lou Reed →\nJohn Hodgman totesi podcastissaan, ettei tule koskaan katsomaan Funny Gamesia. Podcastin aiheena oli neljännen seinän rikkominen fiktiossa, ei niinkään elokuvien tietoinen välttely. Hodgman oli sitä mieltä, että on lukenut ja kuullut elokuvasta niin paljon, ettei hänen tarvitse katsoa sen amerikkalaista tai sveitsiläistä versiota. Hän tietää mistä siinä on kyse ja miten se käsittelee elokuvankatsojien tirkistelynhalua. Funny Gamesin nähneenä en varsinaisesti voi moittia häntä ja oletan syyn olevan siinä, ettei hän halua kuvitella omaa perhettää samaan tilanteeseen kuin elokuvassa.\nMinulle vastaava elokuva on Cannibal Holocaust. Tiedän, etten halua ikinä nähdä sitä, vaikka sillä on varmasti elokuvahistoriallisesti tärkeä asema. Se on myös, ainakin käsitykseni mukaan, hyvin äärimmäinen elokuva, johon katsojat reagoivat voimakkaasti.\nPäälimmäinen syy boikottiini on eläinten tappaminen elokuvassa. Monissa hienoissa elokuvissa on valitettavasti tapettu eläimiä valkokankaalla: Ilmestyskirja Nyt (1979) ja Raivoisa ajojahti (1981), Aquirre – jumalan viha (1972), kaikki hienoja elokuvia, joiden kuvauksissa eläinten kävi huonosti. Oikeastaan kaikissa Herzogin elokuvissa oikeiden elukoiden puolesta on vähän huolissaan, mutta ei eksytä aiheesta.\nCannibal Holocaustissa tapetaan, ainakin wikipedian mukaan, useita eläimiä hyvin julmalla tavalla. Kuvausten perusteella en yksinkertaisesti halua nähdä sellaista. Se mitä ihmisille elokuvassa tapahtuu ja kuinka ohjaajaa epäiltiin murhasta, ei ainakaan lisää haluani nähdä filmiä.\nHuman Centipede (osat yksi, kaksi ja mahdollinen kolmas) on myös aika vahvasti heitetty siihen minulle näkymättömien elokuvien koppaan. Jos elokuvan juonikuvaus saa jo minut voimaan hieman pahoin, on luultavasti parempi jättää se katsomatta.\nEn tietenkään haluaisi kieltää näitä elokuvia tai halveksua niitä jotka niitä katsovat. Kyse on omien rajojen tuntemisesta, tiedän mitä en oikeasti halua nähdä. Katson kyllä mielelläni rankkoja elokuvia ja ymmärrän miksi ne ovat olemassa. Niillä on mielestäni samanlainen merkitys kuin shokeeraavilla vitseillä, ihmiset voivat tarkastella miksi he järkyttyivät mistäkin.\nTietysti myös taiteilijoilla on oikeus ja velvollisuus kommentoida yhteiskuntaa, toisinaan sellaisillakin tavoilla, jotka ovan hyvän maun vastaisia. Siihen kysymykseen miten hyvä maku määräytyy, ei liene viisasta pureutua tällä kertaa.\nKategoria(t): "Take me to the movies - I like to sit in the dark", "Voi saakeli tätä elämää!", Uncategorized Avainsana(t): Cannibal Holocaust, John Hodgman, Werner Herzog. Lisää kestolinkki kirjanmerkkeihisi.


ELE USAL. Escuelas de Español de la Universidad de Salamanca (Alicante, Espanja) - Reviews - Language Internetional\nELE USAL Alicante sijaitseet Alicante sydämessä ja on yksi Espanja suosituimmista kouluista. Koulu on erikoistunut opettamaan Espanjan sinun kaltaisllesi ulkomaisille opiskelijoille. Koulun opetusryhmän koko on pieni (9 students maximum) ja sen opettajat puhuvat Espanjan äidinkielenään. Heillä on myös erityisen ystävällinen opettaja- ja henkilökunta, jotka pitävät sinuta hyvää huolta Alicante oleskelusi ajan.\nKansallisuus ja ik'jakauma ELE USAL. Escuelas de Español de la Universidad de Salamanca vaihtelee kursseittain Ympärivuotisesti keski-ikä on 28 Kesällä keski-ikä on 21.\nELE USAL Alicante ei pidä oppitunteja lomien aikana. Koulu ei korvaa menetettyjä opiskelupäiviä, joten valitse aloituspäiväsi huolellisesti.\n01 tammi 19, 06 tammi 19, 19 maalis 19, 12 huhti 19, 19 huhti 19, 22 huhti 19, 01 touko 19, 24 kesä 19, 15 elo 19, 09 loka 19, 12 loka 19, 01 marras 19, 06 joulu 19\nIlaria arcasi , opiskelija _ maasta Italia\nELE USAL Alicante tarjoaa seuraavia majoitustyyppejä:\nKotimajoituskohteemme on valittu huolella ja ne tarjoavat opiskelijoille mahdollisuuden oppia paikalliskulttuuria mukavassa ympäristössä ja opiskella samall Espanjan Alicantessa. Kohteet sijaitsevat usein 15 - 30 minuutin ja yleisten kulkuyhteyksien päässä koulusta. Perheet tajoavat yleensä edullisen ateriaohjelman, jonka avulla pääset tutustumaan paikalliseen ruokakulttuuriin. Perheet tajoavat yleensä edullisen ateriaohjelman, jonka avulla pääset tutustumaan paikalliseen ruokakulttuuriin. Jos sinulla on ruokavaliorajoituksia tai erityistoiveita (uskonnollisista ja terveyssyistä), ole hyvä ja ota meihin yhteyttä etukäteen. Majoituksesi alkaa ensimmäistä oppituntia edeltävänä sunnuntaina ja päättyy viimeisen oppitunnin jälkeisenä lauantaina, vuotiaita ellei toisin mainita. Lisätietoja kotimajoituksesta\nSijainti: In the city center of Alicante\nOn mahdollista asua vuokra-asunnossaAlicante opiskelun ajan, mutta tämä on tyypillisesti kallis vaihtoehto. ELE USAL Alicante tarjoaa rajoitettua apua asuntojen vuokrauksessa. Vaihtoehtoisesti voit hannkia oman vuokra-asunnon. Lisätietoa vuokra-asunnoista\nELE USAL Alicante tarjoaa rajoitetusti apua hotelli- tai hotellivarauksissa jos varaat oman huoneesi itse. Lisätietoa hostelli-asumisesta\nAnwar Bahboud, opiskelija _ maasta Kuwait


15. Jari Leppä /kesk\nArvoisa herra puhemies! Tämä hallitus on mielikuvien mestari, erityisesti pääministeripuolue on siinä kunnostautunut. Tämä lakiesitys on jälleen kerran osoitus siitä, että hallitus pelaa mielikuvilla eikä toteuta itse lupaamiaan uudistuksia.\nMarraskuun alussa me oppositiota myöten kiittelimme hallitusta siitä, että kotimaisen polttoaineen kilpailukyky tulee paranemaan, kun itse pääministeri näin ilmoitti. Kerrottiin, että metsähakkeen tukea korotetaan ja turpeen verotusta alennetaan niin, että kotimainen polttoaine menee kivihiilen edelle. Kuinka kävi? Saimme alkuun ruveta kuulemaan huhuja siitä, että metsähakkeen tukiehtoja muutetaan niin, että sieltä runkopuu poistuisi metsähakkeen tukikohteena kokonaan eli jäisivät vain latvukset ja kannot jäljelle. Kun tiedämme, miten esimerkiksi EU:n päässä suhtaudutaan kantoihin energiana, niin tämä ratkaisumalli olisi ollut täysin kestämätön.\nNo, kun hallitus väen väkisin ilmeisesti ei halua sitä metsähakkeen käyttöä lisätä, vaikka se takaisi sen, että saisimme purettua ensiharvennusrästejä, joita on 600 000—700 000 hehtaaria odottamassa, saisimme tuhansia työpaikkoja Suomeen, saisimme mahdollisuuden innovaatioiden ja teknologian kehittymiseen, niin että saisimme vientiä, eli kun hallitus ei ilmeisesti tätä halua, niin se jätti uudistuksen puolitiehen. Toki se tekee vuodelle 2015 sovitun muutoksen, alentaa turpeen verotason 3,4 euroon megawattitunnilta 4,9:stä, ja sen mukana sitten metsähakkeen tuen korotus tulee, mutta ei vie loppuun sitä lupaamaansa asiaa, että nämä jo tehdyt leikkaukset perutaan ja kotimaisen polttoaineen kilpailukyky turvattaisiin.\nMetlan laskelmien mukaan pienpuun korjuupotentiaalia voidaan rankakorjuuna nostaa tasolle 6,2 miljoonaa kuutiota vuodessa ja kokopuuna tasolle 8,3 miljoonaa kuutiota vuodessa. Eli ei tarvitse jännittää sitä, riittääkö meillä metsässä raaka-ainetta kuituun ja energiaan — sitä riittää. En ymmärrä, miksi kokoomus on ruvennut tässä asiassa ottamaan takapakkia ja arssiloimaan, että puu ei ehkä joka paikkaan riittäisikään. Meidän metsät kasvavat yli 100 miljoonaa kuutiota vuodessa — itse asiassa 104 miljoonaa kuutiota viimeisen inventoinnin mukaan — ja sieltä totisesti riittäisi käyttöön tavaraa lisää.\nMetlan tilastojen mukaan sekä käyttömäärältään että kasvupotentiaaliltaan merkittävin energiapuujae on nimenomaan pienpuu eli pieniläpimittainen runkopuu. Haluankin, että nyt kun näitä säännöksiä sitten aletaan valmistelemaan tälle ehkä mahdolliselle seuraavalle muutokselle, johon enää nyt ei sitten välttämättä uskallakaan luottaa, niin täytyy ehdottomasti olla niin, että se pienpuu siellä on mukana ja tästä säännöstöstä ei tehdä myöskään sellaista, etteikö sitä pystyisi valvomaan. Tiedämme, että kokopuun korjuu on menetelmänä erittäin kannattava ja mahdollistaa energiapuun käytön lisäämisen ja mahdollistaa uutta teknologiaa. Sitä ei pidä poissulkea missään tapauksessa.\nArvoisa puhemies! Hallituksen esityksen tavoitteet ovat hyviä ja tärkeitä: kivihiilen käyttöä pitää vähentää ja kotimaisen uusiutuvan energian käyttöä vastaavasti lisätä. Vihreät jakavat nämä tavoitteet. Olemme tehneet töitä niitten eteen hallituksessa ja teemme töitä niitten eteen nyt oppositiossa. Olemme eri mieltä lähinnä siitä, mitkä ovat parhaita keinoja näitten tavoitteiden saavuttamiseksi. Hallituksessa toivoimme ja pyysimme ja melkein vaadimmekin toistuvasti lisätoimia kivihiilen käytön nujertamiseksi ja kotimaisen uusiutuvan energian vauhdittamiseksi. Tämän voi helposti todeta vaikka eduskunnan pöytäkirjoista.\nYli vuosi sitten esitimme kymmenen kohdan paketin keinoista, joilla tavoitteeseen voitaisiin päästä. Esitimme verotuksen hienosäätämistä niin, että sähkön ja lämmön yhteistuotannossa kotimainen energia pärjäisi paremmin kisassa tuontikivihiilen kanssa. Esitimme metsähakkeen tukeen pientä korjausta, joka auttaisi ennen kaikkea nykyisen kaltaisissa oloissa, jolloin päästöoikeuden hinta on alamaissa, ja parantaisi metsähakkeen asemaa suhteessa fossiilisiin polttoaineisiin. Esitimme myös sitä, että Suomi toimisi aktiivisesti EU:ssa EU:n päästökaupan korjaamiseksi, jotta sitä kautta saataisiin vauhditettua uusiutuvan energian käytön lisäämistä ja jarrutettua vastaavasti tuontipolttoaineiden käyttöä. Valitettavasti näitä päästökaupan korjaustoimenpiteitä on itse asiassa osa suomalaisistakin europarlamentaarikoista vastustanut, vaikka juuri ne ovat aivan ratkaisevan tärkeitä.\nNo, nyt hallituksen esityksessä on valittu toisenlainen lähestymistapa. Näkemättä tarkkoja laskelmia käsitykseni on, että valittu lähestymistapa tulee valtiontaloudelle kalliimmaksi kuin tämä vihreiden esittämä malli ja että se myös lisää päästöjä suhteessa vihreiden esittämään malliin. Toki tarkkaa vertailua ei ole voitu tehdä, mutta tämä on tietoni sen perusteella, mitä hallituksen esityksestä ja tästä meidän vaihtoehdostamme on pääteltävissä. Pulmallista hallituksen esityksessä on se, että tukitoimia kohdennetaan juuri turpeeseen, vaikka järkevintä olisi keskittyä edistämään nimenomaan kotimaisen uusiutuvan energian käytön lisäämistä ja sitä kautta auttaa vähentämään tuontipolttoaineiden käyttöä.\nNo, hallituksen esityksessä todetaan myös, että kivihiilen veropohja on kasvanut 15 prosenttia 2011—2013. Kiinnostavaa kyllä, hallituksen esityksestä ei käy ilmi, mitä on tapahtunut sen jälkeen, joten luen sen teille Tilastokeskuksen tiedotteesta: "Tilastokeskuksen ennakkotietojen mukaan kivihiilen kulutus väheni 23 prosenttia tämän vuoden tammi—syyskuussa verrattuna viime vuoden vastaavaan ajankohtaan." Eli tämän vuoden alkupuolella kivihiilen käyttö on vähentynyt selvästi enemmän kuin mitä tässä hallituksen esityksessä viitataan sen aiemmin, parin viime vuoden aikana, lisääntyneen. Pitkällä aikavälillä kehitys on ollut samansuuntainen eli vähenevä. "Viimeisen kymmenen vuoden tammi—syyskuun keskiarvoon verrattuna kivihiilen kulutus oli nyt noin 21 prosenttia pienempää" — jälleen Tilastokeskuksen tiedoista lainaus.\nSiis pitkällä aikavälillä kivihiilen käyttö Suomessa on vähentynyt. Vihreät haluavat tietysti kiihdyttää kivihiilen alasajoa. Meidän kannattaa tehdä kaikki voitavamme, jotta kivihiilen käyttö vähenisi vielä paljon enemmän ja nopeammin, mutta haluamme tehdä sen nimenomaan vauhdittamalla kotimaisen uusiutuvan energian käyttöä, ei turpeen.\nArvoisa puhemies! Se taisi olla jo lokakuun alussa, kun saimme tuon pääministerin ilmoituksen energiapolitiikasta. Siinä yhteydessähän pääministeri Stubb teki tämän turpeen veron alentamista ja metsähakkeen tuen korottamista koskevan lupauksen. Nyt sitten viime torstaina oli aika suuri yllätys, kun tästä vain osa esitettiin eduskunnalle — luulimmehan yleisesti, että palataan sille pääministeri Kataisen hallitusta edeltäneelle tasolle eli alennetaan turpeen vero sille tasolle, millä se oli ennen pääministeri Kataisen hallitusta, ja nostetaan vastaavasti sitten tätä metsähakkeen syöttötariffia.\nNo, nyt sitten hallituspiireistä on kuulunut, että tämä loppuosa esityksestä annettaisiin ehkä tammikuussa 2015, mutta siinä yhteydessä sitten ilmeisesti metsähakkeen määritelmää muutettaisiin ratkaisevasti huonompaan suuntaan teollisuuden vaatimalla tavalla. Hallitus ja elinkeinoministeri Vapaavuori ovat kuunnelleet erittäin herkällä korvalla metsäteollisuuden perinteisiä voivotuksia teollisuuden puuraaka-aineen saannin turvaamisesta. Todellisuudessa on tietenkin kysymyksessä pelko siitä, että energiapuun jonkin verran lisääntyvä kysyntä voisi johtaa teollisuuden käyttämän puun hinnan nousuun. Olisihan teollisuuden mielestä tietenkin väärin, jos jo noin neljännesvuosisadan nimellisestikin käytännöllisesti katsoen samana pysynyt kuitupuun hinta nousisi. Teollisuus on vaatinut, että metsähakkeen syöttötariffi pitäisi rajata kohteisiin, joissa puuston keskiläpimitta on harvennushakkuun jälkeen alle 16 senttiä rinnankorkeudelta. Aikamoista byrokratiaa.\nSopisi toivoa, että pääministeri Stubb pitäisi lupauksensa ja kaikilta osin palattaisiin tuohon pääministeri Kataisen hallituksen ratkaisuja edeltäneeseen tasoon. On sitten vielä raskas vaihe, kun tukijärjestelmän mahdolliset muutokset ja ylipäänsä muutokset on taas hyväksytettävä EU:n komissiossa, ja jos sinne tulee periaatteellisia muutoksia, niin sitä kauemmin kestää. Näistä periaatteellisista muutoksista ei varmasti hyvää seuraa, onhan niin sanottu petu-tukikin, pienpuun energiatuki, jo maannut komissiossa noin neljä vuotta, ja se on edelleen hyväksymättä.\nArvoisa herra puhemies! Turpeen ja metsähakkeen yhdistelmä palaa ja lämmittää, ja itse asiassa kaukolämmössä olevat sähkösaunat lämpiävät puulla, kun kyseessä on chp-energialaitos.\nEmme ole energiaomavaraisia, ja vaikka lakiesityksessä perusteluissa todetaankin energiaverotuottojen vähenevän, on syytä muistaa, että myöskin EU:ssa tuetaan fossiilisia polttoaineita ja meidän tulee tukea kotimaisia polttoaineita. Vaikka nyt tilastollisesti sitten todettaisiin, että kivihiilen käyttö onkin vähentynyt, niin energiakauppataseemme on edelleenkin miinuksella noin 9 miljardin verran, ja siinä mielessä hyväksyn kyllä turpeen käytön lisäämisen. Vaikka virheitä on tapahtunut, ei vanhoista synneistä saa loputtomiin rangaista. Totta kai turpeen energiakäytön ja sen nostamisen täytyy olla ympäristön kannalta kestävää.\nMutta nämä edustajakollegoitten esiin nostamat huhut metsähakkeen mahdollisesta määritelmän muuttamisesta eivät kaikin osin tunnu perustelluilta. Jos ajattelee ensinnäkin metsiemme hakkuurästejä, niitä on todella runsaasti. Aisapuita ei enää tarvita, niin että ne ihan hyvin voidaan käyttää hakkeeksi mielestäni. Metsäteollisuuden vaateet voivat myös kalahtaa omaan nilkkaan, jos uusi järjestelmä, tämä verotus, muodostuu monimutkaiseksi, siis suorastaan byrokraattiseksi, koska ajattelen myös niin, että se oikea-aikainen energiapuun korjuu tuottaa kemialliselle puunjalostukselle mutta toki myös mekaaniselle puunjalostukselle parempaa raaka-ainetta. Eli niiltä osin totta kai toivon, että valiokuntakäsittelyssä tähän vielä voitaisiin saada muutosta.\nArvoisa puhemies! Käytännössähän tämä esitys tarkoittaa, että turpeen verotustaso säilyy nykyisellään, koska tämä säädetty veronkorotus ei toteutuisikaan. Tärkeätä on, että kotimaisen energian, turpeenkin, määrää saataisiin nostettua. Esimerkiksi tänä vuonna turvetuotannon tarvemäärää ei kyetty nostamaan, kun oli sateita ja muuten ilmastosta riippuvia tekijöitä, ja tiedämme, että poukkoilevan verotuksen takia kilpailukyky turpeen kannalta ei ole mennyt eteenpäin. Nyt sitten turpeellakin on jos jonkinlaisia maksuja. Tämä valvontamaksu, josta täälläkin joskus puhuttiin, rassaa myös yrittäjiä. TEMissä tämä on valmistelussa, eikä tiedetä vielä, mitkä ovat ne määräytymisperusteet juuri turvesoiden osalta, ne eivät ole vielä tiedossa. Paljon on tullut yhteydenottoja uusista mahdollisista turpeenottopaikoista, että jopa muutaman hehtaarin turpeenkäyttöottamiset saattavat johtaa useiden tuhansien eurojen, jopa 10 000 euron, maksuihin. Monet ovat sanoneet, että kannattaako tätä turvetuotantoa ollenkaan alkaa. Nyt kun tämä Suomen tilanne on näin katkera, nämä verotukset pitäisi kyllä panna minimiin, ja tältäkin osin Suomen teollisuutta turpeen osalta on laitettava eteenpäin.\nArvoisa puhemies! Tästä esityksestä tietysti voi sanoa myös sillä tavalla, että esitys on ihan oikeansuuntainen mutta muutoin täysin torso esitys.\nVoi tietysti vain kysyä, mitä tässä nyt sitten muutamien viikkojen aikana tapahtui niihin alkuperäisiin lupauksiin verrattuna. Minkä vuoksi hallitus nyt esittää vain tällaista hyvin vajaata yksivuotista ratkaisua — yksivuotista ratkaisua, joka on nimenomaan pitkäjänteisyyttä, ennustettavuutta vaativalle alalle pahinta, mitä oikeastaan pystyy päätöksenteossa tekemään? Jälleen annettiin mielikuvaa todella paremmasta ratkaisusta, sopivasti vielä pääministerin energiailmoituksen alla, mutta kun siitä tultiin joku viikko eteenpäin, niin tässä on nyt sitten tämä paljon puhuttu ratkaisu.\nKuten tässä on jo todettu kysymykseen, mitä tässä välillä tapahtui, niin ilmeisesti hallitus säikähti metsäteollisuuden pelottelua siitä, että tämä nyt sitten vaarantaisi jollakin tavalla metsäteollisuuden kuitupuun saatavuuden. Metsäteollisuuden pelottelut tässä yhteydessä ovat aivan höpö höpö -puheita. Kysymys on käytännössä vain siitä, että metsäteollisuus haluaa kuitupuuta mahdollisimman edullisesti ja edelleen jatkaa kuitupuun hinnan reaalista alentamista.\nTämä esitys on kieltämättä myös vähän huonosti valmisteltu. Metsähakkeen tukijärjestelmää on kai jossakin valmisteltu, ei ainakaan julkisesti missään, mutta myös kun näitä taloudellisia vaikutuksia tässä katsoo, niin kyllähän näissä on unohdettu verotulojen vaikutus — muun muassa verotulojen vaikutus — täysin. Nyt on huomioitava muun muassa se, että bioenergian tuotannossa eri lähteitten mukaan verotuotot kunta- ja valtion verotuksessa ovat noin 11 euroa kuutiolle, ainespuussa noin 14 euroa motille. Eli jos tältä pohjalta ajatellaan, niin jo 1 miljoonan kuution lisäys bioenergian käytössä tuo verotuloja yli 10 miljoonaa euroa, eli kustannukset voidaan kuitata jo melko pienellä lisäkäytöllä. Mutta näitä tässä hallituksen esityksessä taloudellisten vaikutusten osalta ei ole millään tavalla huomioitu.\nKun tämän esityksen eteenpäinmenoa ajatellaan, niin kyllähän tämä ehdottomasti pitäisi muuttaa niin, että turveveron palautus vietäisiin vähintään vuoden 2012 tasolle jo tämän esityksen yhteydessä, jotta metsähakkeen kilpailukyky sähköntuotannossa myös kohenisi niin, että sillä on todellista merkitystä metsähakkeen kysynnälle. Tämä muutettu päätös olisi saatava voimaan nopeasti eli jo 1.1.2015 alkaen, ja sen vuoksi kaikki tähän tukimalliin liittyvät mahdolliset ja mahdollisesti notifiointia hidastavat, metsäenergian riittävyyteen liittyvät perusteettomat muutokset on nyt eliminoitava. Kaikki jo vuonna 2012 käytössä olleeseen turpeen ja metsäenergian tukimalliin esitettävät uudet muutosmääräykset johtavat väistämättä merkittävään aikatauluriskiin tässä mainitussa notifioinnissa, eikä niihin ole syytä ryhtyä, jos ei ole mitään varmaa, faktaan perustuvaa syytä. Pelkkä epäily puun saatavuudesta ei missään tapauksessa voi olla syy siirtää päätöstä, jos tilastot kaiken kaikkiaan näyttävät muuta. Jos tämä verotuksen muutospäätös nyt siirtyy merkittävästi, on aivan selvää, että muun muassa metsäenergiayrittäjät joutuvat suuriin taloudellisiin vaikeuksiin, kun hakkeen kysyntänäkymät heikkenevät epämääräiseksi ajaksi.\nNyt todella tämän yksivuotisen torson ratkaisun sijaan tarvitaan pitkäjänteinen ratkaisu: mennään jo tässä yhteydessä vuoden 2012 tukitasoille ja tukijärjestelmään. Ja tietysti on pakko myös muistuttaa siitä, että kun tätä järjestelmää nyt mietitään, niin on jollakin tavalla pyrittävä huomioimaan myös suomalaisten sahojen sivutuotteet.\nArvoisa puhemies! Kuten edustaja Timo Korhonen tuossa edellä totesi, keskustan tavoitteena on, että turpeen vero ja metsähakkeen tuki palautetaan vuoden 2012 tasolle. Silloin juuri metsähakkeen käyttö kehittyi myönteiseen suuntaan, ja tällainen uusi suunta pitää saada aikaan jatkossakin. Tämä esitys vie turpeen osalta parempaan suuntaan, mutta jättää päätöksen puolitiehen, niin kuin valitettavasti hallituksen monissa, monissa muissakin päätöksissä on käynyt: tehdään oikeansuuntaisiakin asioita, mutta ne jäävät riittämättömiksi.\nKeskusta siis kannattaa sekä metsähakkeen käytön voimakasta lisäämistä että turpeen käytön tason säilyttämistä. Tällä hetkellä Suomessa tuhat kotia lämpiää turpeella, se on tärkeä kansallinen polttoaine, ja sen alasajoon ei ole mitään perusteita, kun samanaikaisesti me poltamme kivihiiltä vielä huomattavassa määrin. Tämä ratkaisu — jos mentäisiin keskustan tavoitteitten mukaan — toisi nopealla aikataululla tuhansia työpaikkoja tähän energiaketjuun, voi sanoa, että järkeviä työpaikkoja, joilla korvattaisiin tuontia. Tässä mielessä sopii ihmetellä tätä hallituksen päättämättömyyttä tämän kokonaisuuden hoitamisessa.\nMeillä on, herra puhemies, vihreitten kanssa lähtemätön näkemysero tästä turpeesta. Me emme ymmärrä sitä, että samanaikaisesti halutaan säilyttää kivihiilen polttoa mutta kotimaista, työllistävää turvetta ajaa alas. Se on lähtemätön näkemysero, mikä meillä on, eikä se tule mihinkään muuttumaan. Toivottavasti vihreitten näkemys menisi enemmän tähän kansallisen edun suuntaan ja suomalaisen työn ja toimeentulon suuntaan.\nHerra puhemies! Jos tämä hallitus ei tätä kokonaisuutta ratkaise, niin tämäkin asia jää ensi kevään jälkeen uuden hallituksen hoidettavaksi: kunnollinen ratkaisu, jolla puun käyttöä lisätään ja myöskin turpeen asema turvataan.\nHerra puhemies! Energiapolitiikan yksi tärkeimmistä asioista on johdonmukaisuus, ja johdonmukaisuuden noudattamisesta ei voi kyllä tätä hallitusta kiittää ja silitellä millään tavalla. Siitä osoituksena on nyt jälleen tämäkin esitys. Ensin huononnetaan, sitten luvataan, että parannetaan, ja annetaan ymmärtää, että saavutetaan se huononnusta aikaisempi taso, ja sitten kuitenkin tuodaan esitys, joka ei lainkaan täytä sitä, mitä annettiin ymmärtää ja mitä luvattiin. Tämä ei ole johdonmukaista, ja kun tässä on kysymyksessä laitepuolella, metsäpäässä, energian ostajien osalta, kaikkialla, vuosia, vuosia eteenpäin suunnitellut investoinnit, niin tällaista poukkoilua ei suomalainen energiantuotanto eikä energiapolitiikka kestä.\nMe kaikki tässä salissa, koko suomalainen yhteiskunta, haluamme vahvistaa kotimaisen energian osuutta. Miksi ei nyt sitten hallitus tuonut kerta kaikkiaan yksinkertaista esitystä, jolla se olisi palauttanut 2012-vuoden tason? Nyt tällä esityksellä hallitus vaarantaa myös sen, että tämä saatetaan joutua uudelleen arvioimaan komissiossa samaan aikaan, kun komissiossa on myöskin kestävän metsätalouden rahoituslain hyväksyntä menossa. En ymmärrä tällaista riskinottoa lainkaan. Vuoden 2012 taso oltaisiin voitu ottaa käyttöön täysin kansallisin toimin, ilman minkäänlaista kysyntää mistään, ja se olisi varmistanut myöskin sen, että meillä Kemeralle olisi se notifiointi saatu aikaan.\nSitten se, että halutaan välttää markkinahäiriöt. Se on koeteltu asia. Vuonna 2012, kun tämä parempi lakiesitys oli voimassa, siinä oli myös markkinahäiriöklausuuli, ja kertaakaan ei tullut vastaan se, että olisi energiapuuksi mennyt ensiharvennuspuita. Jotenka siltäkin osin vaara on aivan turha, ja siellä on se klausuuli olemassa, ja sekin puoltaisi sen paikkaa, että hyväksyttäisiin se siinä muodossaan.\nArvoisa puhemies! Kyllä tämä hallituksen esitys turveveron laskusta ja metsähakkeen tuen nostosta tämänkin muotoisena on merkittävä suunnanmuutos suomalaisen biotalouden kannalta. On toki myönnettävä, että ensimmäiset vuodet hallituksen osalta olivat suunnan hakemista. On huomioitava myös se, että samaan aikaan kivihiilen maailmanmarkkinahinta romahti. Se muutti tilannetta koko lailla.\nKun tuossa kuuntelin keskustan edustajien näkemyksiä, niin kyllä minäkin voin yhtyä siihen, että olisi tavattoman hyvä, että pystyttäisiin jo vuoden 2015 alusta siirtymään 1,9 euron tasoon. Mutta ennen sitä meidän täytyy kyllä arvioida metsähakkeen tason muutoksia. Meillä on isoja investointeja sekä metsäteollisuuteen että energiateollisuuteen, ja nämä kaikki hyödyttävät kyllä suomalaista yhteiskuntaa ja tuovat merkittävästi uutta työtä ja verotuloja.\nSiitäkin olen samaa mieltä, että biotalous ja kotimaisen energian käytön lisääminen edellyttävät pitkäjänteisyyttä. Siitä olen aivan samaa mieltä. Nämä ovat miljoonien investointeja, mitä nämä toimijat tekevät, ja kyllä sen näkymän pitää olla pidemmäksi kuin 3—4 vuoden päähän. Kyllä sen pitää olla kymmenien vuosien aikajana.\nTämän johdosta hallituksen esitys näissä olosuhteissa on riittävä, ja sitä lähdetään viemään valtiovarainministeriön ja TEMin näkemysten mukaisesti sitten eteenpäin.\nArvoisa puhemies! Edustaja Rantakangas väitti, että vihreät haluavat säilyttää kivihiilen käyttöä. Tämä ei tietenkään pidä paikkaansa, päinvastoin me haluamme vauhdittaa kivihiilen alasajoa. Mitä nopeammin tässä maassa päästään kokonaan eroon tuontikivihiilestä, sen parempi. Tämän mukaisesti olemme toimineet aikanaan hallituksessa ja toimimme nyt oppositiossa.\nKeskustan ja vihreiden välillähän on energiapolitiikassa paljon yhteistä: me haluamme vähentää fossiilisten tuontipolttoaineiden käyttöä ja lisätä kotimaisen uusiutuvan energian käyttöä. Siksi itselleni lakkaamaton ihmetyksen aihe onkin se, miksi keskusta haluaa niin usein haastaa riitaa juuri vihreiden kanssa energiapolitiikasta, vaikka olemme niin monessa asiassa samaa mieltä. Eikö kannattaisi ennemmin keskittyä tekemään yhteistyötä niissä asioissa, joissa olemme samaa mieltä?\nArvoisa puhemies! Totta kai haluamme yhteistyötä. Halusin sanoa aika ystävällisin sanoin, että meillä on näkemysero tästä turpeesta, ja se pitää paikkansa, kun katsoo niitä päätöksiä, mitä esimerkiksi Kataisen hallitus teki, sitä linjamuutosta, mikä tehtiin suhteessa edelliseen hallitukseen, joka hyväksyi laajan energiapaketin ja -kokonaisuuden. Kyllähän se oli suuri pettymys, että heti kun hallitus vaihtui, niin suunnanmuutosta tehtiin ja vielä kotimaisuuden kannalta väärään suuntaan. Tässä mielessä toivoisi, kun edustaja Sankelokin yhtyi keskustan näkemyksiin tästä pitkäjänteisyydestä, että myöskin käytännön toimilla osoitettaisiin sitä, että ei tällaista sahausliikettä tehtäisi, koska tässä on hävinnyt paljon työpaikkoja Suomesta tänä aikana, jolloin niitä olisi erityisestikin tarvittu.\nMitä tulee tähän puun riittävyyteen, niin jos meillä puun kasvu on todellakin tutkimusten mukaan 104 miljoonaa kuutiometriä, niin on arvioitu, että voitaisiin nostaa hakkuut 83 miljoonaan kuutioon. Eli puuta kyllä kaikille toimijoille ja käyttäjille riittää, ja myös teollisuuden — puun ostajien — pitää olla valmis maksamaan kohtuullinen hinta sille metsänomistajalle, joka tekee pitkäjänteistä työtä metsänhoidon osalta ja tämän kansantalouden kannaltakin tärkeän uusiutuvan luonnonvaran kasvattamisen osalta. Jos motiivi metsänhoitoon menee, niin se on koko yhteiskunnan ja kansantalouden kannalta huono asia, se on todella huono asia. Sen takia pitää huolehtia, että kaikkien toimijoitten kannattavuus turvataan tässä ketjussa sieltä metsänomistajataholta lähtien aina sitten lopputoimijaan asti. Tähän asiaan hyvin huonosti sopivat ainakin vasemmistopuolueitten lanseeraamat metsätilamaksut ja muut, joita ajetaan joka vaalien yhteydessä — ja jokunen kokoomuslainenkin on siitä välillä ollut samaa mieltä. Lisää kustannuksia ei tarvita missään tapauksessa tähän alkupään tärkeään puujalkaan.\nArvoisa herra puhemies! Edustaja Autto Metko-messuilla julisti suureen ääneen, että vihreät ovat riippana hallituksessa sille, ettemme voi siirtyä kotimaisia polttoaineita kohti, ja jos vihreät eivät olisi hallituksessa, niin turvevero laskisi vuoden 12 tasolle ja haketustuki nousisi sille tasolle, millä se sinä vuonna oli. Nyt loppujen lopuksi nähdään, että tästä ei ollut kyse, vaan on kyse siitä, että kokoomus ei halua, että pienpuulla olisi monta erilaista kohdetta, minne sitä voitaisiin käyttää. Minusta on kyseenalaista se, että halutaan monopolisoida nämä käyttökohteet, koska se ei olisi keneltäkään pois, että meidän taimikonkorjuurästit, joita on se seitsemisensataatuhatta, ja ensiharvennusrästit, joita on se 600 000—700 000, tulisivat hoidetuksi. Siinä voittaa myös metsäteollisuus, joka suoraan sanoen heikentää omaa tulevaisuuttaan, jos se vastustaa energiapuun käyttöä.\nArvoisa puhemies! Edustaja Kalmari tuossa otti ihan hyviä näkökohtia esiin. Todellakin tämä polttoturpeen käyttö ja muukin turpeen käyttö on tärkeää Suomessa. Monestihan energiantuotannossakin käytetään polttoturvetta ja metsähaketta yhdessä sekä sähkön että lämmön tuotantoon. Suomen valtiontalouden kannalta on hyvin tärkeää, että kotimaista energiaa pystytään käyttämään enemmän. Täällä eduskunnassa nyt sinä aikana, kun reilut 3,5 vuotta olen ollut täällä, on koko ajan ihmetyttänyt, miksei kotimaista energiaa käytetä. Varmaan turvesoiden kohdalla on — jos ajatellaan, että jotain pienhiukkasia jätevesissä siirtyy vesistöihin ja muuta — kyllä nykypäivänä olemassa ratkaisuja, mitä voidaan kohtuudella tehostaa, että saadaan ympäristönsuojelua hallittua sitä kautta. Mielestäni turpeenkäytön kehittämiselle ei ole siinä mielessä mitään ympäristönsuojelullistakaan estettä todellisuudessa, jos halutaan vain asiat järjestää kunnolla.\nArvoisa puhemies! Kun kuunteli edustaja Rantakangasta ja edustaja Kalmariakin, niin ei tässä nyt mitään hirvittävän suurta ristiriitaa ollut löydettävissä esimerkiksi keskustan ja kokoomuksen näkemysten välille. Puuta riittää Suomessa moneen tarkoitukseen. Kokoomus haluaa, että puuta käytetään moneen tarkoitukseen ja että koko puu käytetään. Tämä on varmasti se lähtökohta, joka on myös kansantalouden kannalta hyvä asia. Kun me käsittelemme tässä tätä turpeen veron alentamista, metsähakkeen tuen korottamista, niin suunta on otettu ja se on kompassilla katsottuna aivan oikeaan päin.\nYksi asia, mikä tässä on vielä syytä todeta tähän liittyen: Me emme kykene turvetta nostamaan enempää, jos eivät lupa-asiat ole kunnossa ja myös se, että näitten soiden luokitteluun liittyvät asiat saadaan loppuun viedyksi. Meillä on nyt täällä hyvää tahtoa ratkoa näitä lupaongelmia, meillä on soiden luokittelusta yhteinen näkemys. Nyt pitää vain huolehtia siitä, että sitten kun niitä lupia siellä aveissa ynnä muualla myönnetään, niin heillä on se sama kartta siinä edessä, he näkevät, mikä on ykkösluokan suo ja mikä on viitosluokan suo, ja kaikilla on yhteinen näkemys siitä. Sillä tämä homma lähtee eteenpäin.\nHerra puhemies! Kun me nyt olemme kaikki yhteisesti päässeet siihen lopputulokseen, että puuta riittää ja turvetta riittää, niin entistä enemmän on tehtävä yksi kysymys: Miksi ihmeessä sitten hallitus ei esitä tätä lakia muutettavaksi 2012:n tasolle? Mikä on se syy? Siksi olisi ollut kyllä erittäin tarpeellista, että tässä keskustelussa olisi valtiovarainministeri ollut paikalla, että oltaisiin se kuultu. Hallituksellahan on joku syy, miksi jäi vähemmän kuin puolitiehen tämä uudistus, mitä nyt tehdään, ja miksi sillä äsken kuvaamallani tavalla vaarannetaan muutamia muitakin asioita. Miksi näin tehtiin? Joku syyhän siihen täytyy olla. Kun se ei ole puun saatavuus, se ei ole turpeen saatavuus, se ei ole tahtotilan puutetta siitä, että me haluamme edistää kotimaisia ja korvata niillä kivihiiltä ja tuontienergiaa, haluamme kasvattaa ja parantaa meidän vaihtotasettamme, niin mikä se syy sitten oli? Se jää nyt täysin ilmaan. Toivottavasti valiokunta sitten selvittää tämän asian, mikä se todellinen syy hallituksella oli, ettei tämän parempaan päästy.


Älä anna uusperheen perinnönjaon yllättää - Tuleva.fi\nUusperheessä perinnönjako voi olla raastavaa\nUusperheessä perinnönjakoa kannattaa suunnitella etukäteen. Muuten on mahdollista, että omaisuus valuu ”väärään osoitteeseen”.\nArtikkelia korjattu 31.7.2019: poistettu virheelliset maininnat edunvalvontavaltuutuksesta sekä avioehdon vaikutuksesta tasingon luovutukseen lesken perillisille. Lisäksi tarkennettu kohtaa koskien lesken sijoitusvakuutuksen perusteella saamia verotuksellisia huojennuksia.\nOnko puolisoiden varallisuusero suuri? Pohdi avioehdon tarpeellisuutta.\nMinun lapseni, sinun lapsesi ja meidän yhteiset lapsemme. Miten haluat jakaa perintöä lapsille uusperheessä? Tarvitaanko testamenttia vai toimisiko sijoitusvakuutus paremmin?\nLesken asema. Mikä on leskeneläkkeen suuruus, kestääkö lesken talous? Miten lesken asuminen järjestetään?\nEdunvalvontavaltuutus. Haluatko varmistua siitä, että oma luottohenkilösi hoitaa asioitasi, jos et itse kykene enää siihen?


Pöytäkirja 18.03.2015/Pykälä 59\nTiedonanto valmistelusta / Asemakaavan muutos / Varastokatu 3-5 (1-37-1 ja 2)\nEnsimmäinen neuvottelu ko. tontteja koskevan asemakaavan muutoksen sisällyttämisestä asemakaavoitusohjelmaan järjestettiin 22.8.2012. Kaavoituksen aloituskokous on pidetty 12.3.2013. Myöhemmin Kiinteistö Oy Kirkkokatu 1:n (1-37-2) edustajat ilmoittivat, ettei heillä ole tarvetta asemakaavan muutokseen. Koy Kuopion Musta Rudolf (1-37-1) jätti tonttiaan koskevan asemakaavan muutoshakemuksen 16.10.2013 ja allekirjoitti asemakaavoituksen käynnistämistä koskevan sopimuksen 23.6.2014.\nKaavatyö sisältyi asemakaavoituksen vuoden 2014 työohjelmaan ja kaavoituskatsaukseen. Asemakaavan vireilletuloaineisto (OAS) on annettu tiedoksi kaupunkirakennelautakunnalle 27.8.2014. Aineisto on ollut nähtävänä vireilletulokuulutuksen yhteydessä 8.9.2014–8.10.2014. Nähtävänäoloaikana jätettiin kuusi mielipidettä. Kaikissa saaduissa mielipiteissä kannetaan huolta järvi- ja puistonäkymien sekä puiston virkistyskäyttömahdollisuuksien huononemisesta, mikäli puisto-alueella olevaa pysäköintialuetta laajennetaan tai alueelle toteutetaan pysäköintilaitos. Pysäköintilaitoksen rakentamista tai pysäköintialueen laajentamista vastustetaan ehdottomasti. Kahdessa mielipiteessä vastustetaan myös kaavan muutosalueen rakennusten korottamista.\nKaavatyössä tutkitaan tontin 1-37-1 (Varastokatu 5) osalta suojelutavoitteet huomioon ottaen rakennuksen korottamismahdollisuus ja varasto- ja konttorikorttelialueen muuttaminen asuin- ja toimistorakennusten korttelialueeksi. Tontin 1-37-2 (Varastokatu 3) osalta asemakaava saatetaan vastaamaan suojelutavoitteita. Lisäksi kaavatyössä tutkitaan Varastokadun liittämistä korttelialueeseen. Vuodelta 1948 oleva asemakaava on vanhentunut, sillä se ei vastaa mm. alueeseen kohdistuvia yleiskaavallisia tai suojelullisia tavoitteita. Kaavatyön yhteydessä ranta-alueen vanhentunut asemakaava vuodelta 1976 saatetaan tarpeettoman venevalkama-aluevarauksen ja pysäköintilaitoksen korttelin 1-37 osalta vastaamaan nykytilannetta sekä yleiskaavan mukaisia tavoitteita.\nVaikutusten arviointi Rakennuksen korottaminen muuttaa lähialueen kaupunkikuvaa sekä vaikuttaa lähinaapureiden näkymiin ja olosuhteisiin. Uusien asuntojen rakentamismahdollisuus on keskustan palvelujen säilymisen kannalta perusteltua ja vastaa asuntojen kysyntätilanteeseen. Hanke lisää jonkin verran liikennettä ja pysäköintipaikkojen tarvetta alueella. Pysäköintialuevarauksen säilyttäminen nykyisellään ja venevalkama-aluevarauksen poistaminen säilyttää ranta-alueen nykyisen käytön.\nKaavahanke on ilmastopoliittisen ohjelman mukainen, koska se edistää olevien rakennusten hyötykäyttöä ja mahdollistaa täydennysrakentamista.\nKaavaehdotus toteuttaa Kuopion kaupungin yritysstrategiaa tarjoamalla työtä rakentamisaikana sekä monipuolistamalla ja lisäämällä kaupungin keskustan asuntotarjontaa, mikä on myös strategisten tavoitteiden ja kasvuohjelman mukaista.\n7592/2013 Valmisteluvaiheen vaihtoehdot (havainnekuvat)\n7592/2013 Selostus (valmisteluvaiheen vaihtoehdot)\n7592/2013 Osallistumis- ja arviointisuunnitelma (valmisteluvaiheen vaihtoehdot)\n7592/2013 Vireilläolovaiheessa saadut mielipiteet\nAsiakirjoissa: Valmisteluvaiheen vaihtoehdot (havainnekuvat), selostus (valmisteluvaiheen vaihtoehdot), osallistumis- ja arviointisuunnitelma (valmisteluvaiheen vaihtoehdot), Rakennushistoriaselvitys, vireilläolovaiheessa saadut mielipiteet, vireilletuloaineisto (kuulutus nähtävilläolosta, kaupunkirakennelautakunnan päätöspöytäkirja, asemakaavoituksen esitys ja Osallistumis- ja arviointisuunnitelma).


TAHKOcom KAUPPA - M00090\n2mh+tupak+parvi+sauna+ 4+2 henkeä\nHirsimökki Nipasen alueella, järven tuntumassa. Alueen mökkien yhteiskäytössä oleva laituri on noin 70m päässä Iso piha-alue peleihin ja leikkeihin. Viihtyisä olohuone, jossa myös takka ja ruokailutila. Pieni keittiönurkkaus. Alakerrassa kaksi makuuhuonetta, joista toisessa parisänky, toisessa kerrossänky. Pesuhuone ja sauna.\n+ Viihtyisä, lapsiystävällinen mökki\n+ Petipaikkoja jopa kuudelle\n- Pesutilat ja sauna melko ahtaat\n- Jyrkät portaat parvelle.\nAlueen mökkien yhteiskäytössä on laituri


Sony Gtkpg10 Bluetooth-kaiutin\nKannettava, langaton ja ladattava GTK-PG10-kaiutin sopii loistavasti ulkokäyttöön - siinä on jopa ulkotiloihin tarkoitettu biletila, joka levittää äänen laajemmalle alueelle. Juomat voi asettaa roisketiiviin yläpaneelin päälle. Kompaktin kokonsa ja selkeän äänensä ansiosta se sopii hyvin myös sisäkäyttöön.\nVoimaa ja selkeyttä GTK-PG10 tuottaa muhkean ja voimakkaan äänen niin ulkona kuin sisälläkin äänenlaadusta tinkimättä. DSP (digitaalinen signaalin käsittely) mukauttaa ääniasetukset automaattisesti ja optimoi äänentoiston ympäristön mukaan.\nEteenpäin suuntautuva ääni Kun yläpaneelit on suljettu ja ylädiskanttikaiuttimet osoittavat eteenpäin, GTK-PG10 ohjaa äänen eteenpäin ja takaa näin äänenvoimakkuuden ja selkeyden.\nBiletila ulkotiloihin Kun yläpaneelit ovat auki ja sisäänrakennetut diskanttikaiuttimet osoittavat ylös- ja ulospäin, ääni levittyy laajemmalle alueelle juhlittaessa ulkona.\nVirtaa juhlia missä tahansa Ei haittaa, vaikka juhlapaikassa ei ole sähköjä. Sisäänrakennettu ladattava akku tuo virtaa bileisiisi jopa 13 tunnin ajaksi äänenvoimakkuuden ollessa. Täydelläkin äänenvoimakkuudella akunkesto on 5 tuntia.\nBluetooth-liitettävyys helppoon musiikin suoratoistoon Bluetooth-tekniikalla voit suoratoistaa suosikkikappaleitasi ja - soittolistojasi älypuhelimesta äänentoistojärjestelmään.\nFM-radioviritin suosikkiohjelmiasi varten Haluatko kuunnella DJ-suosikkejasi, liveurheilua tai radio-ohjelmia? Virittäydy taajuudelle FM-radiovirittimellä ja tutustu tarjontaan.\nRoisketiivis yläpaneeli Auki oleva yläpaneeli toimii loistavasti juomien ja ruokien pidikkeenä, eikä läikkymisestä tarvitse huolehtia, koska yläpaneelissa on syvät kiinteät mukinpidikkeet ja se on roisketiivis ja helppo puhdistaa.\nHelppo kuljettaa Ota mukaan ja käynnistä bileet missä tahansa. Olivatpa kyseessä illanistujaiset kotona tai isommat bileet ulkona, kompakti, kuutionmallinen ja kahvoilla varustettu GTK-PG10 on kätevä ottaa mukaan.\nEan. koodi: 4548736090828\nSyvyys (mm): 376


19-11-14, 19:57 - Näyt.: 46959\nTarvitsisin enemmän kuin kipeästi ehdotuksen dissosiaatiohäiriöitä tuntevasta lääkäristä osuvamman diagnoosin saamiseksi. Olen joutunut muutaman lääkärin kanssa siihen tilanteeseen, että diagnoosi on väärä koska he eivät usko dissosiaatiohäiriöiden olemassaoloon. Olisiko kenelläkään ehdottaa hyvää lääkäriä?\nHei sirius! Hyvä kysymys. Miltä alueelta etsit?\nJos kellään on tosiaan kokemusta, kerrottehan tässä niin voidaan saada siriukselle ja muillekin täällä nähtäväksi hyödyllistä listaa!\nMielenkiintoista ja huolestuttavaa muuten tuo, etteivät edelliset lääkärisi ole uskoneet dissosiaatiohäiriöihin. :(\nViimeisin muokkaus käyttäjältä Merlin; 20-11-14 klo 01:12. Syy: Viestiketju siirretty dissosiaatio-osioon, josta se löytyy paremmin. -Merlin\n19-11-14, 22:22 - Näyt.: 46704\nValitettavasti en osaa auttaa sinua, sillä itse olen huomannut saman ongelman. Olen ottanut yhteyttä mm. traumaterapiakeskukseen ja kysynyt, olisiko heillä neuvoa asiantuntevaa lääkäriä. Hekään eivät osanneet auttaa, mutta neuvoivat kyselemään traumaterapeuteilta, jos he tietäisivät.\nOnnekseni löysin hyvän traumaterapeutin, joka tuntee dissosiaatiohäiriön. Myös traumaterapiakeskuksen julkaisuista on ollut apua. Lääkärit eivät todellakaan ymmärrä dissosiaatiosta juuri mitään. Ennemmin hoitavat masennuksena, ahdistuneisuutena tai paniikkihäiriönä.\nToivottavasti onnistut löytämään asiantuntevaa apua!\n20-11-14, 09:44 - Näyt.: 46693\nKiitos vastauksestasi! Juuri nuo lääkärien diagnoosit olen itsekin käynyt läpi plus vielä 'luulotautinen' tai 'hankala ihminen', jos alkaa kyseenalaistamaan lääkärin logiikkaa väsyneenä siihen, ettei todellista hätää oteta vakavasti.\nLöysin vastaamo.fi -sivuston, josta ehkä voi olla apua. Olen ollut tekemisissä traumaterapiakeskuksen kanssa yhtä laihoin konkreettisin tuloksin. Julkaisuista on apua, jotta itse tietää missä mennään ja terapialääkärini on hyvä, mutta byrokratia aiheuttaa ongelmia kun todistus-lääkäri pitäisi olla kuulemma eri henkilö (huoh).\n20-11-14, 19:51 - Näyt.: 46687\nIkävä kuulla, että sinullakin sirius on näin kurjia kokemuksia. Minullekin tuttuja "diagnooseja" ovat myös luulotautinen ja hankala ihminen.\nKävin vinkkisi perusteella vilkaisemassa vastaamo.fi -sivustoa. Vaikutti mielenkiintoiselta, toivottavasti saat sieltä apua! Minä asun Pohjanmaalla, enkä ole onnistunut löytämään tältä suunnalta mitään vastaavaa. Olenkin nyt tyytynyt siihen, että käyn julkisen puolen psykiatrilla, joka laittaa diagnoosiksi mitä haluaa. Samalla hän laatii tarvittavat lausunnot ja hoitaa lääkitysasioita (vaikka lääkitys ei tätä vaivaa parannakaan). Tuntuu tietenkin kurjalta, että diagnoosi on mitä sattuu, mutta en ole enää jaksanut taistella tämän asian kanssa. Todellisen avun saan traumaterapeutilta (psykiatriaan erikoistunut sairaanhoitaja ja laillistettu traumaterapeutti), joka ymmärtää ongelman ja hoitaa sen mukaan. Toki hän myös tarvittaessa ottaa yhteyttä lääkäriini, mutta tällä hetkellä tuo julkisen puolen psykiatri hoitaa byrokratian, terapeutti hoidon. Näin ei ole tarvinnut etsiä kahta eri psykiatria.\nKylläpäs nämä ovat mutkikkaita kuvioita! Välillä tuntuukin, että sairauden hoitaminen jää toissijaiseksi asiaksi. Toivotaan meille kaikille voimia näiden monien ongelmien kanssa ja ennen kaikkea sairauden hoitamiseen hyvää apua! :)\n23-11-14, 16:12 - Näyt.: 46635\n25-11-14, 09:58 - Näyt.: 46617\nAsustelen myös Pohjanmaalla. Olen vuodesta 2009 asti etsinyt apua itselleni dissosiaatiohäiriöön - sitä saamatta.\nArvostettu psykiatrian erikoislääkäri ei usko minun kohdallani disosiaatiohäiriöön. Hänen mielestään olen vain ahdistunut persoona. Olen myös huomannut, että minulla on enemmän tietoa dissosiaatiosta mitä hänellä. Kyseinen henkilö kyllä tietää masennuksesta, skitsofreniasta, syömishäiriöistä sekä psykooseista (ehkä näistä syistä arvostettu), mutta eihän hänen näiden osaamisalueiden hallinta minua paljon lämmitä..\nKoska tätä ko. psykiatria pidetään melkein jumalana, eivät muutkaan ammatti-ihmiset Pohjanmaalla halua uskoa kohdallani dissosiaatioon. Tosin eivät nämä muutkaan ammatti-ihmiset dissosiaatiosta juurikaan ymmärrä. Ovat ehkä joskus opiskeluaikoinaan siitä oppikirjasta lukenut - that's it!\nMutta nyt näyttää siinä mielessä ihan hyvältä, että "pääsen alkuun" traumaterapiakeskuksen käynnin myötä. Minua ehkä uskotaan paremmin, kun jotain on paperilla trauma-ammattilaisen kynästä.\nTsemppiä kaikille jotka yrittävät saada Suomessa apua näihin asioihin.\nViimeisin muokkaus käyttäjältä herra nallekarhu; 25-11-14 klo 10:02.\nKiitos viestistäsi herra nallekarhu!\nKurjaa, että sinäkin kuulut tähän joukkoon, joka ei tunnu saavan kunnollista hoitoa. Lohdullista kuitenkin kuulla, että vika ei ole minussa, jos lääkärit eivät osaa auttaa. Välillä kun on jo tullut mieleen, että enkö osaa ilmaista itseäni vai missä on vika, kun viestini ei mene lääkäreille perille.\nOn kyllä käsittämätöntä, että lääkärit kyseenalaistavat sairauden vain sen takia, ettei heillä ole siitä tietoa. Käsittääkseni dissosiaatio ei ole mitenkään harvinaista, joten luulisi, että tiedonhaluinen lääkäri voisi siitä jotain opiskellakin. Toivotaan, että jostain putkahtaisi sellaisia ihmisiä, jotka haluavat laajentaa tietämystään perinteisten psykiatristen sairauksien ulkopuolelle. Ehkä näistä ihmisistä voisi olla meidän kaltaisille apua. Tsemppiä myös sinulle hoidon saamiseksi!\n25-11-14, 20:08 - Näyt.: 44819\nLiittynyt: 05 tammikuu 2015\nOnpas hämmentävää, että lääkäri ei dissosiaation olemassaoloa tunnusta. Olen ollut siinä käsityksessä, että konsensus on se, että kyseessä on yleisesti aivan tunnistettu häiriö. Ja näin kyllä onkin. Ikävää, että olet törmännyt tuollaiseen lääkäriin. Aika mielivaltaista tuntuu joskus olevan toiminta. Minä olen kuukausi pari sitten käynyt psykiatrilla Tampereen Vastaamossa ja vaikka kovin syvälle ei asiassani päästy (hain paniikissa ja depersonalisaation iskiessä yht'äkkiä "ensiapua" tilanteeseeni), lähinnä tunnin aikana kerroin tilanteestani ja varmistelin sitä, etten ole "sekoamassa". Joka tapauksessa, lääkäri kyllä tunsi aiheen ja on perehtynyt/perehtymässä traumaterapiaan. Kertoi mm. ohjenneensa dissosiaatiosta kärsivien ryhmiä sairaalassa. Toivottavasti olet tässä vaiheessa saanut jo ajan varattua toiselle lääkärille. Voimia!\n08-01-15, 23:30 - Näyt.: 43257\nLiittynyt: 04 helmikuu 2015\nPäivi Maaranen Kuopiossa, Anssi Leikola Helsingissä. Varmasti lukuisia muitakin. Nämä ainakin. Traumaterapeuteilla myös monella listaa, joita suositella, mutta ehkä suosittelevat vain omille asiakkailleen sitten.\n04-02-15, 19:33 - Näyt.: 42901\nItse olen lueskellut, että psykiatriassa dissosiatiivinen häiriö on hieman kiistelty aihe ja kaikki eivät sen olemassaoloa tunnusta. Ilmeisesti ongelma on siinä, että se on niin uusi diagnoosi ja lisäksi monen muun diagnoosin kriteerit täyttyvät myös.\n14-02-15, 19:39 - Näyt.: 42781\nLiittynyt: 15 huhtikuu 2015\nEi saa mainostaa, mutta löytänette nettisivuni osoitteen profiilistani. Jis asuinpaikka sattuu kohdalle. Olen valitettavan tietoinen siitä kuinka vierasta dissosiaatiohäiriö on lääkärikunnassa.\n15-04-15, 09:08 - Näyt.: 42111\nTyöskentelen Varsinais-Suomessa terapeuttina ja olen opiskellut viime vuosina vaikeiden traumojen ja dissosiaatiohäiriön hoitoa, joten tiedän useammankin tällä seudulla työskentelevän asiaan perehtyneen psykiatrin. Yksityisviestillä voi kysellä nimiä.\n29-04-15, 19:21 - Näyt.: 41841\nse on kuin neulan löytyminen heinäsuovasta, on psykiatreja jotka ovat kaikki erikoistuneet eri psykiatrian aloille, eli hyvällä tuurillä sellaisen voi löytää, mutta hyvin epätodennäköistä. niin vakuutusyhtiön lääkärit kyllä tietää, mutta ainoastaan vakuutusyhtiölle.\n03-10-15, 18:16 - Näyt.: 36695\nEmdr-terapeuttien listalla (Googleta emdr terapeutti) on myös joitakin psykiatreja, jotka siis tietävät keskimääräistä enemmän dissosiaatiostakin, eli sieltäkin kannattaa katsoa! Ei se niin mahdotonta ole, jos pystyy esim yksityisesti maksamaan alkukartoituksesta/lausunnosta suolaisempaa hintaa - sillä lausunnolla voi sit julkisellakin päästä pitkälle eli maksaminen kannattaa :)\n04-10-15, 07:43 - Näyt.: 36676\nHarmi homma kun piti rahan puutteen vuoksi lopettaa sairaskuluvakuutus, mutta ei eläkeläisellä ole varaa sellaiseen enään, puhumattakaan siitä että kävisi yksityisellä tai jollain oikealla lääkärillä, tavannut aika monta psykiatria ja heillä on ehkä enemmän sellaista jääräpäisyyttä kuin ammattitaitoa asioiden suhteen. olisi kiva joskus elää tervettä elämää tuntuu että ahdistus on muuttunut ei ahdista mutta aiheuttaa erilaisia oireita kipuja ja särkyjä ja joskus irtaantumista kuitenkin tuntuu että kaiken siinä keskiössä on se trauma ja siinä on asioita joita pitäisi käsitellä mutta jo niiden pitämäminen muistissa saa elimistön sekaisin, kyseessä ei enää ole ehkä niin masennus ahdistus vaan se että se nyt aiheuttaa itsessä sellaisia oireita että saa olla jo varovainen ja luottamus itseen on mennyt.\n04-10-15, 15:35 - Näyt.: 36585\nen tiedä mihinkähän tämäkin vastaus menee, kun luin tabletilla vastauksen. Niin se on valitettavaa että kun saat eläkepaperit niin loppuu psykiatrilla käynti ja terapiassa et saa enää sitä terapiaa vaikka miten menisi asiat huonosti, sitten pitäisi mennä kunnalliselle ja sieltä en tiedä mitä vaihtoehtoja siellä on ei ainakaan psykiatria. olen elänyt jo kuukausia päivä kerallaan ja en tiedä mitä tehdä tai miten, tietenkin haluaisin sille tapaturmaeläkkeelle, mutta en voi käsitellä sitä mistä sain trauman, koska se oli minulle sellainen tekijä jossa meinasin tappaa itseni epäonnistuttuani ja siihen syyllisyyteen kun potilas kuoli ja minä en vaikka lähetteen mukaan piti tapahtua toisinpäin, eli selviytyjän trauma, se ei mene vakuutusyhtiölle jakeluun että minä kärsin siitä koko elämäni ja kun ilmeisesti nämä kivut ja säryt ja muut ihmeelliset asiat johtuu siitä traumasta niin paras tapa tappaa itsensä on käsitellä niitä asioita yksin se on tekijä mitä välttelen viimeiseen asti ja mieluiten koko vartalo puudutus ja vaikka vankilaan että selviään sen käsittelystä sen verran se aiheuttaa itsessä itsetuhoisia ajatuksia, kun en voi elää elämääni vaan jokainen päivä on taistelua, koska elämäni olisi pitänyt loppua jo 10 vuotta sitten. on meillä jotain psykologeja ja heitin yhdelle uistimen jos sieltä tulisi jotain ymmärrtystä, se kenkuttaa että 10 vuoden työ ja terapia nyt nollaantuu ja kaikki alusta, tai siis en tiedä mutta jos se on sellainen kivinen reki taas, niin en selviä siitä ja olen hädissäni siitä että tiedän voima varani ja sen mitä olen nähnyt että tällääisten kanssa ei leikitä, ihan oikeasti sitten saakin kuolinilmoituksensa lehteen, jonkun tosi heikon minuutin takia.\n04-10-15, 17:00 - Näyt.: 36559\nMinä kyllä uskon, että sinullakin on mahdollista käsitellä traumaasi ja voit löytää myös julkisen puolen kautta asiantuntevaa apua tueksesi se voi viedä kyllä aikaa ja etsiminen voi tuntua raskaalta. Toivottavasti et vielä täysin luovu toivosta, jotenkin uskon että varmasti jossain vaiheessa voit löytää syyn sille, että sinä olet selvinnyt, vaikka tuo potilas ei. Ehkä voit hänen kunniakseen yrittää miettiä, miten voisit elää niin, että kunnioitat hänen muistoaan, jos se auttaisi sinua. Menneisyyttä ei voi muuttaa, mutta niin kauan kuin itse hengität voit miettiä mitä voit elämässäsi tehdä, jotta kokisit elämässä tekeväsi jotakin arvokasta.\n04-10-15, 17:37 - Näyt.: 36537\nminä tein töissä arvokasta työtä, mutta tuo yksi ainut epäonnistuminen teki tyhjäksi kaiken ja kun vielä jouduin lopettamaan työni niin tehdä jotain arvokasta on kysymysmerkki minulle ja ei tosiaan enää ole kipinää mihinkään olen masentunut väsynyt ahdistunut ja muuta itsemurha on jatkuva peikko minulla ja todenäköisesti sen vielä joskus teen, tällä hetkellä sitä pidättelee poika ja elossa oleva äiti mutta jos ei olisi ketään niin en olisi täällä.\n04-10-15, 17:48 - Näyt.: 36534\njos joku sanoo että hakeutua psykiatriseen sairaalaan niin tiedän sen mitä siellä tapahtuu, tavatessa juttelee psykiatrin kanssa ja lähtiessä, muuten lääkkeet määräävät hoitajat ja minä en ole saanut ssri lääkkeistä mitään vastetta ikinä kahteen tai osittain kolmeen kertaan niitä kokeiltu ja muitakin, mikään ei ole auttanut, mutta kuten sanottu traumatisoituneelle potilaalle on ihan turha syöttääkään lääkkeitä.\n04-10-15, 17:51 - Näyt.: 36522\nEi työkykyisyys määritä mikä on arvokasta. Arvokasta voi olla esimerkiksi äitisi tukeminen tai sopan jakaminen vapaaehtoisena tai vaikka pihan siivous ja kukkien istuttaminen. Se mikä on mielekästä ei ole aina suurta ja ihmeellistä. Ehkä se, että jaksat vaikka vain äitisi vuoksi elää seuraavaan päivään on se mikä juuri nyt on tärkeintä. Minä en teininä uskonut, minkään tästä mitä elämässäni nyt on olevan mahdollista. Silloin ainoa syy elää oli äitini. Nyt olen kaikesta kokemastani pahasta ja traumoistani huolimatta tyytyväinen siitä, että olen jaksanut sinnitellä näinkin pitkälle. Nyt alkaa rankan terapiaprosessinkin keskellä näkyä valoa tunnelin päässä. Mitä lääkkeisiin tulee, joillekin traumataustaisillekin niistä voi olla apua, toki itse tiedät parhaiten millaista tukea tarvitset. Osastoa en ajatellut vaan lähinnä säännöllistä keskestelutukea, psykoterapeutti/ psykiatrinen sairaanhoitaja/ psykologi? Traumojen kohdalla usein itse yksin pohtiessa meinaa jumiutua helposti tiettyihin samoihin ajatusmalleihin, eikä itse tunteet ja niiden kohtaaminen välttämättä onnistu.\n04-10-15, 18:49 - Näyt.: 23018\n« Hoitavalle taholle avautuminen (ja sen vaikeus) | Jähmettyminen ym puolustukselliset reaktiot »


MLL:n Kuopion yhdistys\nMLL Kuopion yhdistys ry on valtakunnallisen Mannerheimin Lastensuojeluliiton paikallisyhdistys, joka toimii vapaaehtoisvoimin kuopiolaisten lasten, nuorten ja perheiden hyvinvoinnin lisäämiseksi. Tarjoamme erilaisia toimintoja lapsiperheille sekä teemme yhteistyötä paikallisten yhdistysten, järjestöjen sekä yritysten kanssa.\nPerhekahvilamme jatkuvat syksyllä 2020\nSinustako vapaaehtoinen perhekahvilaohjaaja? Etsimme perhekahvilan vetäjiä Saaristokaupungin perhekahvilaan. Ota yhteyttä ja kerromme lisää!\nLähde mukaan Maagisen metsän retkikuntaan!\nSnellmanEDU tarjoaa kolmen hankalassa taloudellisessa tilanteessa olevan perheen lapselle maksuttoman päiväleirin ke-pe 5-7.8.2020 klo 9.00-15.00.\nToiminta on suunnattu alakouluikäisille eli 7-12-vuotiaille lapsille. Päiväleiri järjestetään Kuopiossa. Tarkemmat tiedot kokoontumispaikasta lähetetään ilmoittautuneille. Päiväleiri sisältää ohjatun toiminnan klo 9-15 välillä sekä lounaan ja välipalan.\nIlmoittautuminen on sitova, joten ilmoitathan lapsesi vain mikäli tiedät varmasti, että hän voi leirille osallistua. Ilmoittautuminen alkaa alkaa 7.7.2020 ja päättyy 20.7.2020 tai heti paikkojen täytyttyä. Ilmoita siis lapsesi pian leirille, paikkoja on vain kolme.\nLisätietoja leiristä: https://snellman-kesayliopisto.mobie.fi/zine/271/article-25159\nLisätietoja (Allergiat ym.)\nMaksuton päiväleiri kolmelle lapselle 5-7.8.2020\nMLL Kuopion yhdistyksen tapahtumat perutaan kesäkuun loppuun saakka. Perhekahvila toimii etäyhteydellä\nMLL Kuopion yhdistyksen perhekahvilat ja tapahtumat perutaan huhtikuun loppuun saakka.


Perinteiset possukyljykset – Vesta box\nPosted on 22.2.2017 Tekijä Katriina Tammilehto\nNäistä possunkyljyksistä on kiittäminen äitiäni. Tai siis reseptistä. Ruuan valmistimme ihan itse. Tosin äidiltäni reseptejä kysellessä sellaista selkeää ihan tarkkaa ohjetta on turha odottaa. Hän ei turhaan ainesosia mittaile, vaan löysin rantein jännittämättä heittelee pataan mausteita ja muita aineksia sen mukaan mikä hyvältä tuntuu. Siksi tämäkään resepti ei ole aivan tarkka ja mausteista mitään määriä on todella vaikea mennä antamaan. Tämän reseptin kohdalla tyydyn siispä vain toteamaan, että maustetaan sopivasti. Tässä onkin siis juuri oiva ruoka sellaiseen ruuanlaittoon, missä stereoista väännetään volyymiä vähän kovemmalle, hoilataan pienessä epävireessä Veikko Lavin mukana ”ota löysin rantein, älä jännitä, ota vastaan mitä tarjoo elämä…” ja lanteet keinuen heitellään mausteita hyppysellinen toisensa perään ruuan sekaan ja pöllytetään jauhoja kokkihattu päässä keikkuen.\nPerinteiset possukyljykset ovat ainakin meidän perheessä perinneruoka. Muistan kyljykset lapsuudesta saakka. Kyljyksistä on valmistettu vuoroin kahta eri perinteikästä versiota. Ensimmäinen (minun suosikkini) on tämä versio, jossa mukana on suurustettu, paksumpi kastike. Toisessa versiossa, joka sekin on varsin herkullinen ja veden kielelle nostattava, on sen sijaan suurustamaton liemi kyljysten kaverina. Pitkään haudutetut kyljykset ovat suussa sulavan hyvää ruokaa ja valmiista kyljyksistä liha tippuu luista jo ennen kuin kyljystä on edes kerennyt alkaa tavoittelemaan haarukalla suuhunsa lautaselta.\nTee kyljysten reunaa kiertävään rasvaan viillot, koska muuten kyljyksistä tulee kypsyessään kuppeja. Tee maustetahna sinapista, valkopippurista, sitruunapippurista, mustapippurista, paprikajauheesta sekä pienestä tilkasta öljyä. Hiero maustetahna kyljysten pintaan molemmin puolin. Paista kyljykset pannulla siten, että pinta saa kauniin ruskean värin. Lado ruskistetut kyljykset uunipataan. Kuullota pannulla kuoritut ja lohkotut sipulit ja lisää ne myös pataan kyljysten sekaan. Lopuksi pannulla tehdään kyljyksille vielä kastike. Laita pannulle vettä, lihaliemikuutiot ja mausta suolalla ja mustapippurilla sekä nokareella sinappia. Suurusta kastike vehnäjauhoilla ja kun kastike on paksuuntunut sopivasti, kaada se pataan kyljysten päälle. Anna kyljysten hautua padassa kannen alla 200 asteisessa uunissa 1,5 tuntia ja sen jälkeen pudota uunin lämpötila 150 asteeseen ja anna olla vielä toiset 1,5 tuntia. Tarjoa kyljykset vaikkapa persiljalla maustetun muusin sekä juuresraasteen kera.\nKategoriatLiharuuat, Ruoka AvainsanatKyljykset, Liharuuat, Perinne, Perinneruoka, Possukyljykset, Ruoka, Ruokareseptikirjasto, Ruokavinkki\n2 Replies to “Perinteiset possukyljykset”\nPäivitysilmoitus: Karitsankyljykset ja ruusukaalisalaattia – Vesta box\nPäivitysilmoitus: Kuka muu rakastaa talvisia nuotioretkiä? – Vesta box\nEdellinen artikkeliEdellinen Isänpäivälahjaksi actionkamera (postauksessa uusi video)!\nSeuraava artikkeliSeuraava Ihonhoitovinkkini talvi-iholle


Merivesi.fi • katso viestiketjua - Levämattosuodatin\n48 viestiä • Sivu 4/5 • 1, 2, 3, 4, 5\nKirjoittaja Aquanautti » 31 Tammi 2012 21:40\nTässä tätä keskustelua ekaa kertaa seuratessa aloin tuumailemaan että tossa ois ideaa väkertää tollanen, mutta ainut mikä ei auvenut meikäläiselle on tuo verkko. Mistäs tuollaista kannattaisi lähteä hakemaan jotta löytäisiä tähän hankeeseen soveltuvan verkon? Itselläni kävi ensimmäisenä hyönteisverkot mielessä, mutta mistä tietää että verkon muovi soveltuu hankeeseen ja että siitä ei liukene mitään?\nKirjoittaja jaakkim » 31 Tammi 2012 23:10\nSe verkko on noiten ns. pitsisinyplääjien tavaroita. Elikkäs muummot kutoo niiden avulla, on vähän kuin sapluuna. En ole kyllä nähnyt suomessa niitä myytävänä, mutta muualla maailmassa sitä harrastetaan paljonkin.\nTäältä nuo jenkit tilaa: http://shop.hobbylobby.com/store/item.a ... mId=43844n\nhttp://www.everythingplasticcanvas.com/ ... 20123.aspx\nJossain oli juttua siitä, että ko. palanen saa olla verkkoa kuin verkkoa. Verkko on kuitenkin niin pieni ja mikäli jotain liukenee se on vähäistä. Siis jos harrastaa vähintään kerta kuussa vedenvaihtoa, niin ei pitäisi haitata lainkaan. Mene ja tiedä. Itse en ota tuohon kantaa.\nKirjoittaja jaakkim » 01 Helmi 2012 21:15\nLukasin mielenkiintoisen tekstin tuosta levän kasvatuksen hyvistä puolista:\n"Although almost no aquarist knows this (athough every marine biologist does), algae produces all the vitamins and amino acids in the ocean that corals need to grow. Yes these are the same vitamins and amino acids that reefers buy and dose to their tanks. How do you think the vitamins and amino acids got in the ocean in the first place? Algae also produces a carbon source to feed the nitrate-and-phosphate-reducing bacteria (in addition to the algae consuming nitrate and phosphate itself). Yes this is the same carbon that many aquarists buy and add to their tanks."\nJa factat löytyy näistä opuksista:\n-Production of Vitamin B-12, Thiamin, and Biotin by Phytoplankton. Journal of Phycology\n-Secretion Of Vitamins and Amino Acids Into The Environment By Ochromanas Danica. Journal of Phycology\n-Qualitative Assay of Dissolved Amino Acids and Sugars Excreted by Chlamydomanas Reinhardtii (chlorophyceae) and Euglena Gracilis (Euglenophyceae), Jounrnal of Phycology\nJos kiinnostusta on niin voin listata nuo aineksetkin.\nKirjoittaja Akutila » 20 Helmi 2012 13:08\nTätä on ylistetty maailmalla niin paljon, että täytyihän se itsekkin kokeeksi rakentaa, erityisesti kun altaan kivissä kasvaa levää yli sietorajan. Tampereen Etrassa sattui olemaan sinne vahingossa tilattu rulla parin millin vahvuista mustaa polyeteeniverkkoa, mitä sai reikäterällä karhennettua mukavasti. Polyeteeniverkko tuntuu olevan hankalaa tavaraa suoristaa ja kokeilinkin vähintään omaperäistä keinoa saada sitä edes vähän suoremmaksi. Kattiloissa on siis kuumaa vettä, jonka tarkoitus oli pehmentää muovia ja samalla painaa suoraksi:\nEi verkko ihan täysin suoristunut, mutta pieni kierto ei tässä installaatiossa haittaa. Tässä on yritetty ottaa kuvaa karhennetusta verkon pinnasta:\nSahasin 25mm PVC - putkeen muutaman millin railon dremelillä verkkoa varten ja verkkoa upotettiin railoon sentin verran ja kiinnitettiin nippusiteillä. Putkea en liimannut, joten se on helppo nykäistä irti puhdistuksen ajaksi.\nVerkkoa valaistaan toiselta puolelta 70W HQI - valaisimella (5000K polttimo) ja toiselta puolelta kusenkeltaisella 11W energiansäästölampulla. Jälkimmäinen on tarkoitus vaihtaa tehokkaampaan ajankohtana X. Seuraan tiukkana verkkoa nyt ja odotukset sen vaikutuksesta ovat melko korkealla. Yritän ottaa illalla vielä kuvan altaan levättyneimmistä kivistä, jos vaikka satuttaisiin saamaan vertailua parin kuukauden sisään\nKirjoittaja Akutila » 25 Helmi 2012 20:44\nVerkko on nyt viisi vuorokautta ollut käytössä ja näyttää jo tältä:\nRailoa piti vähän leventää, koska välittömästi railon jälkeen kasvava levä sai sen hieman tukkoon ja vettä pirskahteli silloin tällöin ei-toivottuihin suuntiin. Luultavasti railoa joutuu leventämään vielä lisää kun levänkasvu lähtee kunnolla käyntiin, mutta toistaiseksi näyttää lupaavalta. Pääaltaassa ei näin lyhyen ajan jälkeen voi sanoa tapahtuneen mitään muutoksia. Alkutilanne on siis tällainen ja levää on siis pääaltaassa enemmän kuin meikäläisen normit sallii:\nKirjoittaja tpraut » 26 Helmi 2012 12:24\nHyvin on alkanut kasvaa ihan tuota vihreää levää\n180l Juwel Vision\nLiittynyt: 15 Elo 2011 20:06\nKirjoittaja tpraut » 26 Helmi 2012 19:13\nNyt ois uutta projektia taas syntymässä. Rakennusvaihe vaatii hyvin tarkkaa paino/balanssi suhdetta kuten kuvasta näkyy. Enemmän hi-tech algae scrubber tuosta valmistuu (verrattuna entiseen).\nKirjoittaja jaakkim » 18 Kesä 2012 13:09\nOn tuo suodatin sen verran tehokas että makrolevän kasvu tyrehtynyt tyystin ja voisi sanoa, että pinentyneet entisestään.\nKirjoittaja Jukka » 02 Elo 2012 08:32\nTässä yksi piirustus ulkopuolista suodatinta varten.\nLiittynyt: 31 Heinä 2012 14:33\nKirjoittaja tpraut » 02 Elo 2012 10:09\nMites huoltaminen? Paras olisi jos maton saisi ''suutin'' putkineen pois. Helppous putsata kannattaa laittaa ykköskriteeriksi...


Lakanat hinta, alennus ja tarjoukset | Minun Tarjouslehteni\nEtusivu > ... > Tuotteet > Lakanat\nLakanat hinta ja alennus\nEtsitkö tarjouksia ja alennuksia tuotteesta lakanat? Saatat viettää paljon aikaa miettien, miten voisit säästää rahaa ostaessasi tuotteita, kuten lakanat. Tältä sivulta löydät yhteenvedon kaikista tarjouslehdistä, joissa tuote lakanat tarjolla edullisesti.\nMinun Tarjouslehteni tietää kaikista alennuksista, tarjouksista, mainoksista ja kuvastoista koskien tuotetta lakanat. Voimme etsiä parhaat tarjoukset ja kerromme sinulle ensimmäisenä, kun tuote lakanat on alennuksessa. Se tarkoittaa, että voit säästää uskomattomia summia viikoittaisista ostoksistasi. Tarkasta, kuinka paljon voit säästää tuotteesta lakanat tuoreimmista tarjouslehdistä.\nKatso tuotteen lakanat hinta suosikkimyyjilläsi\nJos haluat säästää rahaa, napsauta vain mitä tahansa mainoksista ja katso nykyinen hinta suosikkimyyjälläsi JYSK. Jotta alennusten etsiminen olisi helpompaa, voit suodattaa näkyville tiettyjen brändien tarjouslehdet ja mainokset. Älä unohda, että Minun Tarjouslehteni -sivustolla voit myös tarkastaa alennuksia valtavasta valikoimasta muita tuotteita. Katso mahtavia tarjouksiamme ja aloita ostoksissa säästäminen. Meillä on kaikki mainokset ja tarjouslehdet Suomen parhailta myyjiltä, joten voit helposti vertailla suosikkiliikkeitäsi ja selvittää, missä säästät eniten rahaa. Se on nopeaa ja helppoa Minun Tarjouslehteni -sivustolla!\nTutustu voimassa oleviin suosikkituotteitasi, kuten lego elves, lego exclusives, lego fntastic beasts, lego friends, lego harry potter, koskeviin tarjouksiin ja alennuskampanjoihin. Minun Tarjouslehteni -sivustolta löydät kaiken yhdestä paikasta, ja olet vain napsautuksen päässä loistavista tarjouksista. Tarkasta sivustomme säännöllisesti – parannamme palveluamme jatkuvasti lisäten uusia alennuskampanjoita ja tarjouksia, jotta löydät edullisimmat hinnat!\nLakanat - jälleenmyyjät\nlakanat Budget Sport\nlakanat Clas Ohlson\nlakanat Flying Tiger Copenhagen\nlakanat Hobby Hall


Windows ja Android riitti Kiinalle – julkaisee oman käyttöjärjestelmän - Hardware.fi\nHardware.fi > Uutiset > Windows ja Android riitti Kiinalle – julkaisee oman käyttöjärjestelmän\nKirjoittaja Manu Pitkänen, 26. elokuuta, 2014 9:52 26.08.2014 9:52\nKiina kehittää omaa käyttöjärjestelmää, jonka toivotaan lopulta korvaavan Microsoftin Windowsin maassa käytetyissä tietokoneissa. Käyttöjärjestelmä saattaa valmistua jo lokakuussa.\nTällä hetkellä valtaosa kulutuselektroniikassa käytettävistä käyttöjärjestelmistä on kehitetty Yhdysvaltojen länsirannikolla. Apple käyttää omia käyttöjärjestelmiään omissa laitteissaan ja Googlen Androidia/Chrome OS:ää sekä Microsoftin Windowsia käytetään muissa laitteissa.\nOhjelmistoteollisuuden keskittyminen muutaman ison yhdysvaltalaisen yhtiön ympärille huolestuttaa luonnollisesti Kiinaa, eikä viime vuonna paljastunut NSA-skandaali ainakaan vähennä huolia. Toisin kuin esimerkiksi Euroopassa, Kiinassa ollaan hyvin halukkaita suosimaan kotimaista teollisuutta, minkä vuoksi maa on todennäköisesti aloittanutkin oman käyttöjärjestelmähankkeen.\nKiinalaisia käyttöjärjestelmiä on kehitetty muutamia jo aiemmin, mutta niiden ongelmana on ollut tekninen kuilu Kiinassa ja länsimaissa käytetyn teknologian välillä. Uuden käyttöjärjestelmän toivotaan kykenevän korvaamaan länsimaiset työpöytäkäyttöjärjestelmät vuoden tai kahden sisällä. Mobiililaitteiden valloitukseen voi kulua kolme tai viisi vuotta.\nKiina on kurmuuttanut länsimaista teknologiasektoria tänä vuonna. Maa kielsi keväällä Windows 8:n käytön julkishallinnon tietokoneilla sekä syytti Qualcommia (jonka piirejä käytetään useimmissa mobiililaitteissa) kilpailulainsäädännön vastaisesta toiminnasta. Kiinalaiset viranomaiset ratsasivat kesällä Microsoftin toimitiloja.\nKesällä Kiina määräsi suurimpia operaattoreita leikkaamaan puhelintukimaksujaan. China Mobile totteli päätöstä tekemällä tukimaksuihin kahden miljardin dollarin (38 %) leikkauksen. Tukimaksujen leikkaus heikentää erityisesti Samsungin ja Applen laitteiden kiinnostavuutta, minkä toivotaan ajavan kuluttajia halpojen kiinalaisten vaihtoehtojen pariin (esim. Xiaomi).\nAndroid Google Microsoft Kiina Windows 8\nEdellinen: Windows 9:n testiversioon tulossa uusi ominaisuus? Päivitys yhdellä klikkauksella\nSeuraava: Maailman pienin 3G-piiri tuo mobiilinetin arkipäiväisiin esineisiin


SaliPäiviä: helmikuuta 2018\nIhana, rentouttava sauna\nSauna kuuluu suomalaisuuteen vahvasti ja on meille tärkeä paikka. Saunominen rentouttaa niin kehon kuin mielenkin. Se lämmittää ihanasti kylmällä ilmalla ja saa veren kiertämään tehokkaammin. Saunominen kosteuttaa ihoa, joten sitä voi lämpimästi suositella kuivaihoisille ja ihosairauksista kärsiville. Saunominen rasittaa kehoa kävelylenkin lailla, niin tässäpä meille mukava lisä hyppyskähaasteeseen; ensin tehokasta hyppynarulla hyppelyä, mistä oli haaste viime jutussa ja sitten saunaan tiristelemään loppuhiet ja palauttelemaan lihaksia.\nMinun saunaani kuuluu pitkä laudesuoja tyynyjen kera, Rentosaunan ihana kiulu ja kauha sekä tietysti erilaiset saunatuoksut. Lempituoksujani ovat Emendon kesän taika ja eukalyptus.\nMuistathan juoda runsaasti vettä saunomisen aikana ja/tai jälkeen nestetasapainon säilymisen vuoksi! Saunomista suositellaan täyden hyödyn irti saamiseksi 3-7 kertaa viikossa noin 15-20 minuutin ajan. Yllä jo mainitun lisäksi saunalla on myös lukuisia muita positiivisia vaikutuksia terveyteemme. Keräilin teille faktaa helposti listan muotoon. Jos jokin asia erityisesti kiinnostaa tai johonkin haluat lisäselvitystä, niin laita kommenttia tai viestiä, niin kirjoittelen asiasta tarkemmin.\nhelpottaa asioista keskustelemista, jopa niistä vähän vaikeammista\npoistaa kehosta kuona-aineita\ntekee verisuonista laajemmat ja joustavammat\nlämpö hoitaa nivelkipuja ja lihasjumeja\nlaskee kehon stressitasoa\nvähentää kudosten insuliiniresistenssiä\ntehostaa immuunijärjestelmän toimintaa\nSauna voi auttaa:\nmoniin ihotauteihin, kuten esim. psoriin\n2. tyypin diabeteksen ehkäisyssä\nverisuonten kalkkeutumisen ehkäisyssä\nsuojautumaan muistisairauksilta, kuten Alzheimerin taudilta\nvälttymään sydänperäisiltä äkkikuolemilta\nÄlä mene saunaan:\nliiallisen syömisen jälkeen\nkuumeisena tai, jos olo on heikko\nsydänlihastulehdus, jos menet kipeänä saunaan\nhumala ja sauna eivät sovi yhteen. Verenpaine laskee, mikä lisää pyörtymisriskiä ja näin ollen loukkaantumisen tai lämpöhalvauksen vaaraa.\nkrapulassa saunominen ja suuret, äkilliset lämpötilan vaihtelut eivät ole verenkiertoelimistölle hyväksi ja ne lisäävät rytmihäiriöiden riskiä\ndiabeetikon on hyvä huomioida ihon alle pistetyn insuliinin mahdollisesti nopeampi imeytyminen\nrunsaasti verisuonisairauksiin lääkkeitä syövän on parempi saunoa rauhassa ja matalassa lämmössä.\nLähettänyt Salipäiviä klo 15.38 Ei kommentteja:\nTunnisteet: sauna, suomalaisuus, Suomi, terveys\nHelpolla hyppynaruhaasteella kesäkuntoon\nOlen jo pidempään tuskaillut oman surkean peruskuntoni vuoksi. Rakastan salilla käymistä ja treenaamista omaan tahtiini. Nostan mielelläni rautaa ja pidän pitkiä taukoja. Mutta inhoan aerobista, melkeinpä kaikessa muodossaan. Tanssiminen ei tunnu urheilulta ollenkaan ja sitä voisin tehdä niin kauan kuin jalat kantaa. Mutta kaikki muu, ei mikään onnistu tai innosta. Selkä ei kestä kävelemistä ollenkaan kipeytymättä. Juokseminen on kamalaa, kun hengitys menee niin ahtaalle.\nKunto paremmaksi helposti ja hauskasti, lompakkoa rasittamatta\nKuntoa on parannettava. Tähän tulokseen olen tullut kerta toisensa jälkeen, yhä uudelleen. Oli pakko keksiä keino siihen, miten kunto lähtee paranemaan mahdollisimman mukavalla ja koukuttavalla (ja helpolla) tavalla. Vaikea oli löytää tähän oikeasti toimivaa ja hyvää ratkaisua, mutta vihdoin se idealamppu syttyi. Juttelin jokin aika sitten hyväntekeväisyystapahtuman yhteydessä nyrkkeilijä Amin Asikaisen kanssa hyppynarulla hyppimisestä ja hän kehui sitä, kuinka tehokasta ja hyvää tekevää hyppiminen on. Amin kertoi hyppivänsä muistaakseni melkein päivittäin ja jopa puolikin tuntia kerrallaan. Kun nyrkkeilijän vartaloa katsoo, niin täytyyhän hyppimisen olla todellakin hyvää tekevää. :)\nHaastan sinut mukaan hyppimään itsesi kesäkuntoon!\nAloin tutkimaan ideaani tarkemmin ja tajusin, että kerrankin osui ajatus oikeaan. Asiantuntijoiden mukaan vartin hyppiminen vastaa viiden kilometrin juoksulenkkiä. Tokihan sitä ei suorilta varmaan edes jaksa varttia hyppiä, mutta siksipä ajattelinkin tehdä tästä haasteen. Aletaan hyppimään päivittäin, joka päivä hiljalleen aikaa ja kuormitusta kasvattaen. Tavoitteena se, että voisi sen puoli tuntia iloisesti hypähdellä. Onko liian kova tavoite? Ehkä puoli tuntia voi olla jo hiukkasen tylsäkin, mutta sinne päin.. Ainakin päästään yli vartin, eikö vaan?! Se me ainakin saavutetaan 💪\nAloita hyppiminen oman kuntosi mukaan ja kasvata hiljalleen hyppyaikoja\nMuista aloittaa hyppiminen lämmittelyllä, ettei satu turhia loukkaantumisia. Eli siis muutamat kevyemmät hyppelyt alkuun. Aloita hyppely kuntotasosi mukaisesti. Jos kuntosi on huono, muista aloittaa hitaasti ja edetä rauhallisesti. Kasvata kuitenkin hiljalleen hyppyjen määrää ja hyppelyyn käytettyä aikaa. Lepopäiviä on syytä pitää kerran pari viikossa, etenkin kun hyppyajat alkavat olla pidempiä ja kuormittavampia.\nHyppelyt voi tehdä milloin ja missä vain. Hyppynaru on helppo kuljettaa mukana töihinkin ja tehdä hyppely taukojumppana. Tai voit tehdä hyppelyn treenisi yhteydessä tai kotona telkkaria katsellessa. Aikaa siis löytyy aina sen verran eikä tämä haaste ota rahastakaan kiinni. Nyt ei ole enää tekosyitä mihin vedota. Alussa hyppelyn aloittaminen ja muistaminen vaatii itsekuria ja ehkä jopa muistutusta. Laita puhelimeen herätys joka päivälle muistuttamaan hyppelystä. Kun hyppimisestä tulee rutiini, et tarvitse enää muistutuksia etkä tsemppiä. Ehkä alat jopa kaipaamaan pientä hyppyhetkeä useammin.\nHypellä voit tasajalkaa, vuorojalkaa, "juosten", välihypyillä tai ilman. Tärkeintä, että otat sen pienen hetken itsellesi ja omalle terveydellesi ja hypit! Erilaisia hyppynarutreenejä löydät mm. täältä ja täältä. Kilpailuhenkisille on kaveri paras kirittäjä ja tsemppari. Lapset innostuvat myös haasteestasi, kun otat hyppynaruleikit mukaan hyppelyihin. Täältä löytyy erilaisia loruja. Muista myös musiikki aina hyvänä tahdittajana, kun hypiskelet yksin! ♫\nHyppiminen on helppoa, halpaa ja hauskaa eikä vie paljoa aikaasi! Tähän me pystytään 💪\nTässäpä lyhyesti mitä kaikkea mukavaa ja hyödyllistä löysinkään netin syövereistä naruhyppelystä!!\nTehokasta, vartin hyppely vastaa 5 km:n juoksulenkkiä. Sopii siis erinomaisesti kiireisille!\nSydän, keuhkot ja verenkiertojärjestelmä vahvistuvat\nHapenottokyky ja kestävyyskunto paranee 💪 Eli siis oikeasti jaksaa, jaksaa - hymyillen ;)\nPolttaa tehokkaasti rasvaa koko vartalosta (Iltasanomien juttu kertoo, että tunnin hyppiminen kuluttaa jopa 1300kcal)\nAuttaa siis saamaan ne vatsalihakset esiin 😉\nTekee hyvää luustolle ja vähentää osteoporoosia\nKuormittaa vähemmän niveliä kuin juoksu\nVahvistaa ja kiinteyttää koko kroppaa! ;) Tätähän me kaikki halutaan :)\nHikoilu auttaa kehoa poistamaan sinne varastoituneita kuona-aineita\nHyppiminen tuottaa kehoon endorfiineja, jotka rentouttavat sekä vähentävät stressiä ja huolehtimista. Hyppelyn pitäisi siis tuoda hyvä, positiivinen mieli!\nHyppiminen auttaa parantamaan koordinaatiota, tasapainoa ja refleksejä\nTervetuloa mukaani hyppyhaasteeseen!\nOlisi ihana, jos voisitte täällä tai facebookissa kertoa kuinka teidän hyppelyt sujuvat 😊\nLähettänyt Salipäiviä klo 16.43 Ei kommentteja:\nTunnisteet: haaste, itsensä haastaminen, kesäkuntoon, treeni


Koronapandemia opetti viestimään | Kiinteistölehti\nKoronaviruspandemia valtasi koko maailman ja sen myötä myös Suomen. Ajauduttiin ennennäkemättömään poikkeustilaan, johon ei kukaan ollut osannut varautua eikä valmiita konsepteja suoranaisesti ollut heti otettavissa käyttöön. Ei juuri mihinkään tilanteeseen eikä elämän alueeseen. Koronan vaikutukset iskivät kaikille aloille – tavalla tai toisella.\nKaikki alkoi yllättäen. Koronaviruksen aiheuttama, pandemiaksi laajentunut tila laajeni nopeasti. Voidaan puhua hyvin laajasta poikkeustilasta. Kiinteistöala sai oman osansa siitä. Samaan aikaan valtakunnan hallitus oli paineidensa keskellä asian äärellä, kun terveysviranomaiset huolehtivat tiedottamisesta ja samalla varautumisesta vieläkin pahempaan. Koronavirus on tutustuttanut kriisiviestintään nekin organisaatiot, jotka ovat kriiseiltä tähän mennessä välttyneet.\nPoliitikot, viranomaiset ja tartuntoja kohdanneet organisaatiot ovat olleet tosipaikan edessä ja ainakin toistaiseksi hankalista tilanteista on selvitty suhteellisen hyvin. Ihmiset janosivat tietoa, jonka piti olla koko ajan ajantasaista ja oikeaa sekä sellaista, johon luotetaan. Viestinnän on oltava hallittua, nopeaa sekä oikeaa. Viestinnästä usein sanotaan, että koskaan ei voida saavuttaa 100%:n tyytyväisyyttä sen onnistumisesta, vaikka mitä tekisi – mutta sitä pitää silti aina aktiivisesti tavoitella. Tämä on hyvä ohjenuora.\nNyt kun varovasti voidaan alkaa katsomaan jo aikaa taaksepäin siihen hetkeen, kun kaikki myllerrys alkoi, on hieman perspektiiviä tarkastella kaikkia osapuolia sekä niiden toimintaa. Onnistuttiinko viestinnässä? Maailmanlaajuisesti? Valtakunnallisesti? Paikallisesti siinä ympäristössä, jossa Sinä toimit? Saatiinko kaikkea tarvittavaa tietoa oikea-aikaisesti mitä tarvittiin ja erityisesti saatiinko sitä heiltä, keiltä viestintää odotettiin. Oliko joku taho selkeästi sellainen, joka torkahti ja jolla voi olla kotiläksyjen paikka pohtia viestinnän prosessejaan tulevaisuutta varten?\nVuoden 2020 koronakevät on osoittanut monelle organisaatiolle näytön paikan siinä, mihin he viestinnässään pystyvät ja mitä he pystyvät sillä saavuttamaan, jopa ratkaisemaan. Onnistuneen viestinnän pitää toimia etukenossa ja rakentaa luottamusta. Siihen pitää olla myös työkalut ja keinot olemassa, jotta viesti tavoittaa nopeasti – kriisiaikoina – ilman yhtäkään viivettä kaikki, keitä viestinnän tuleekin tavoittaa. Johdon on näytettävä esimerkkiä viestinnässä ja tunnustettava viestinnän tärkeys kriisi- ja poikkeustilanteissa. Vaikka vallalla olisi täysi epätietoisuus ja kaaos, on silti tärkeää kertoa viipymättä ja avoimesti siitä, että tämä poikkeuksellinen tilanne on havaittu ja toimenpiteitä pohditaan parhaillaan. Taloyhtiöissä viestinnän paine on pääsääntöisesti isännöitsijällä. Hallituksen työtä auttaa paljon, kun isännöitsijä on kriisitilanteessa se aktori, joka ottaa ohjat käsiin ja auttaa yhtiön hallitusta johtamaan kaikessa toiminnassaan – olipa sitten kyse kriisistä tai hallitusta tilanteesta. Osakkaiden ja asukkaiden huoli oli monenlaista kriisin ollessa akuuteimmillaan: voiko pesutuvalla käydä ja uskaltaako siellä pestä pyykkiä, voiko hissiä käyttää, onko saunan käyttäminen turvallista, pitääkö kaikille taloyhtiössä tiedottaa mikäli on saanut itse tartunnan tai vaikka vain epäilee sitä, voiko taloyhtiön ilmastoinnin kautta kaikki sairastua, voidaanko talkoot järjestää ja jos järjestää niin mitä pitää ottaa huomioon, hana vuotaa – voiko huoltomies tartuttaa asukkaalle koronan huoltokäynnillä, voiko rappukäytävästä saada koronan jne. Kaikkiin näihin ja monen tasoisista muistakin kysymyksistä pääsivät tänä keväänä varmasti osalliseksi kaikki isännöinnin ammattilaiset, kuten varmaan myös alan järjestöjen henkilökuntakin.\nYksi julkaistu tiedote ei riitä, kun eletään kriisin aikaa. Pitää olla koko ajan pulssilla missä mennään ja tiedottaa säännöllisesti. On tärkeää jatkaa viestintää koko poikkeustilanteen ajan, esittää perusteluita sekä antaa mahdollisuus keskustelulle ja kysymyksille. Huhuilta ja epätietoisuudelta on katkaistava siivet.\nOlisiko nyt aika jo varovaisesti kysyä, että miten meni omasta mielestä? Miten viestintä siellä teidän taloyhtiössänne sujui? Tuliko tietoa riittävästi vai olisiko ollut toivomisen varaa? Millä viestintätavalla viestiä saitte? Vastasiko tiedontarpeen nopeus sitä toivetta, jota olisitte odottaneet? Viestintää on hyvä tarkastella jokaisessa taloyhtiössä ja analysoida, kuinka viestintää toteutetaan erityisesti nyt tulevaisuuden haasteiden varalle ja ihan normaali arkeakin silmällä pitäen. Kaikille on käynyt varmaankin nopean informaation aikana selväksi, että paperitiedotteiden aika alkaa olemaan ohi. Samoin postitse lähetettävien tiedotteiden. Vaikka kaikki-sanaa ei voida edelleenkään aivan 100%:sti käyttää, rohkenen silti väittää että lähestulkoon kaikilla on olemassa puhelin ja sähköposti. Jos puhelin-sana voidaan muuntaa vielä sanaan älypuhelin, ollaan jo todella hyvässä valmiudessa. Tarvitaan myös isännöintitoimistoon hyvä asiakasviestintäjärjestelmä, joka saattaa nämä numerot sekä sähköpostiosoitteet yhteen ja alkaa tapahtumaan jo nykyaikaista viestintää.\nJotta viestinnästä ei syntyisi liian kevyttä kuvaa, se vaatii myös paljon siltä, joka viestii. Olisi nostettava keskusteluun isännöitsijän osaamisvaatimuksissa voimakkaammin myös viestintä ja viestinnän taitaminen. Onpa sitten kyse henkilökohtaisista kohtaamisista asiakkaiden kanssa, mutta entistä tärkeämpään rooliin on noussut myös kirjallisen viestinnän taidot. Pitää olla kyky sanoittaa se osaaminen, jota isännöitsijällä on. Jokaisen isännöitsijän tulee osata viestiä asiakkailleen ajanmukaisesti ja asiantuntevasti vastaanottajansa huomioiden.\nJos organisaatiossa ei ole viestitty juurikaan mitään – sisäisesti tai ulkoisesti – voi syystäkin kohdentaa suurennuslasia johdon ylle. Onnistunut viestintä auttaa ehkäisemään pahinta, rakentaa luottamusta ja auttaa erottamaan faktat valeuutisista, tarpeettomista peloista sekä uhkakuvista.\nViestintää odotetaan nyt kaikkialta. Tällä hetkellä moni odottaa saavansa omaa arkeaan koskevista palveluista ja koronaan varautumisesta yksityiskohtaistakin tietoa suoraan sähköpostiinsa tai vähintäänkin organisaation somesta ja nettisivuilta. Viestintää, josta jokainen voi peilata viestin sanomaa omaan elämäänsä.\nViestintä on todellinen taitolaji. Parhaimmillaan se toimii kohderyhmiä aktivoivana ja sitouttavana vuorovaikutuksen keinona. Tämä ulottuu myös taloyhtiöihin. Viestien tulee olla ajankohtaisia, kohdennettuja, tarkoituksenmukaisia ja kiinnostavia. Jokainen päivä, projekti ja asiakas on erilainen, ja tässä piilevät myös viestinnän huippuhetket ja haasteet. Myös kiinteistöalalla. Ihmiset tuovat siihen oman mausteensa. Viestintä vaatii tekijältään paljon, mutta samalla tuottaa onnistumisen iloa ja tarjoaa jatkuvasti mahdollisuuksia kehittymiseen. Viestintä on iloinen asia. Viestikäämme!


Lääninhallitus: Merikartanossa ei vakavia puutteita Kotimaa\nJulkaistu 15.01.2009 15:58\nVuonna 1999 toimintansa aloittaneessa palvelutalossa asuu 130 iäkästä asukasta.Lääninsosiaalitarkastaja Leena Kirmanen sanoo, että erityisiä puutteita ei ole löytynyt. Merikartanossa on tehty myös paljon kehitystyötä ja esiin nostettuja ongelmia on korjattu.\nValvontaratkaisussaan lääninhallitus vaatii palvelutaloa ylläpitävän Lähimmäispalvelu ry:n johtokuntaa seuraamaan nykyistä tarkemmin hoidon laatua, asukkaiden oikeuksia, oikeusturvan toteutumista ja johtamista sekä tarvittaessa puuttumaan ongelmiin.- Esille on tullut arkipäivän johtamisessa kulmikkuutta ja toiminnassa laitosmaisuutta. Kyseessä on kuitenkin vanhuksille paikka, joka on kuin koti ja jossa tehdään normaaleja yksilöllisiä asioita, Kirmanen sanoo.Lehtijutut laukaisivat selvityksenLääninhallitus haluaa selvityksen johtokunnalta, miten se on ryhtynyt selkiyttämään palvelutalon johtamista ja kohentamaan asukkaiden ja työntekijöiden vuorovaikutusta. Selvitys on annettava 16. maaliskuuta mennessä.Lisäksi lääninhallitus haluaa, että Espoon sosiaali- ja terveystoimi tekee asukkaiden hoitoa ja elämänlaatua kartoittavan kyselyn yhteistyössä palvelutalon kanssa.Lääninhallitus ja Espoon kaupunki ryhtyivät selvittämään Merikartanon toimintaa viimekesäisten kriittisten lehtijuttujen jälkeen. Tuolloin muun muassa Helsingin Sanomat kertoi, että palvelutalosta on tehty 2000-luvulla rikosilmoituksia, valituksia sekä lukuisia kanteluita lääninhallitukseen ja työsuojelupiiriin.Parhaillaan lääninhallituksessa on sisällä yksi Merikartanoa koskeva kantelu, joka koskee hoidon laatua.\nVeturipalo saatiin taltutettua Kouvolassa Brax ei muuta vaalilakia Soinin takia Uusimmat uutisvideot